Nacionalna turistička organizacija ugostila turske medije | Share Montenegro\nHome Novosti Nacionalna turistička organizacija ugostila turske medije\nNow reading: Nacionalna turistička organizacija ugostila turske medije\nDirektorica Nacionalne turističke organizacije Crne Gore, Željka Radak Kukavičić, primila je danas delegaciju renomiranih medija iz Turske koji borave u trodnevnoj posjeti Crnoj Gori.\nRiječ je o predstavnicima najpoznatijih turskih televizijskih kuća, štampanih i elektronskih medija koji u organizaciji Udruženja turskih privrednika Crne Gore „KATIAD“ obilaze našu zemlju i pripremaju reportažu o crnogorskoj ekonomiji.\nDirektorica NTO CG ih je upoznala sa turističkom ponudom Crne Gore, investicionim povoljnostima i aktuelnim trendovima koje bilježi crnogorski turizam, s akcentom na turistički promet sa tržišta Turske koji, u proteklom šestogodišnjem periodu, bilježi kontinuirani rast.\nTokom prethodne godine Crnu Goru je posjetilo blizu 44 000 turista iz Turske koji su ostvarili preko 107 000 noćenja, što je za oko 13% više u poređenju sa prethodnom godinom.\nBoljoj posjeti sa ovog tržišta, na prvom mjestu, doprinijela je dobra aviopovezanost dvije zemlje, svakodnevni letovi Turkish Airlines-a na relaciji Podgorica-Istanbul-Podgorica, u periodu 31. marta do 26. oktobra, kao i letovi Montenegro Airlines-a na ovoj relaciji, u periodu od maja do oktobra.\nRadak Kukavičić je istakla da je potrebno raditi na tome da se turski turisti duže zadržavaju u Crnoj Gori, obzirom na to da je njihovo trenutno prosječnno vrijeme zadržavanja oko 2,5 dana. U tom pravcu NTO CG će podržati organizaciju susreta i poslovnih radionica turističkih agencija iz Crne Gore i Turske kako bi se pripremili paket aranžmani atraktivni za turiste sa tržišta Turske.


Civilna zaštita Novi Grad Sarajevo dezinfikuje i pere najfrekventnije lokacije – Fokus.ba\nDezinfekcija je urađena u A, B i C fazi Alipašinog Polja, Olimpijskom Selu, Mojmilu, Saraj - Polju i na Dobrinji\nEkipe Službe civilne zaštite Općine Novi Grad Sarajevo od jutros vrše dezinfekciju i pranje najfrekventnijih lokacija na području općine.\nOva aktivnost, nastavak je preventivnih mjera koje se kontinuirano provode s ciljem sprečavanja širenje koronavirusa i zaštite zdravlja stanovnika naše općine.\nU sklopu ovih aktivnosti, izvršeno je pranje i dezinfekcija saobraćajnica, trgova, šetnica, sportskih i dječijih igrališta, parkovskih i drugih javnih površina na široj teritoriji općine Novi Grad.\nDezinfekcija je urađena u A, B i C fazi Alipašinog Polja, Olimpijskom Selu, Mojmilu, Saraj – Polju i na Dobrinji.\nTakođer je urađena i dezinfekcija šatora za trijažu pacijenata kod Doma zdravlja “Novi Grad” i Medicine rada na Otoci, te prostora ispred i oko ovih zdravstvenih ustanova.\n#novi grad sarajevo#općina novi grad sarajevo#korona virus


Joksimović je izjavila da se Vlada Srbije priprema za realizaciju finansijskog okvira za IPA 3 za period 2021. - 2027. godine, koji za države Zapadnog Balkana iznosi ukupno od 14,1 milijardi evra.\n"Nakon konsultacija na najvišem nivou, odlukom Nacionalnog IPA koordinatora, Delegaciji Evropske unije još krajem jula prošle godine dostavljeni su predlozi aktivnosti za dve IPA programske godine, 2021. i 2022. godinu, o kojima se trenutno vode pregovori", istakla je Joksimović.\nZa razliku od procesa programiranja IPA II, nacrtom novog IPA 3 programskog okvira predviđeno je da uz slanje akcionih dokumenata, Evropska komisija dobije od države korisnice i dodatne dokumente na osnovu kojih će moći da proceni zrelost dostavljenih predloga za njihovo sprovođenje.\n"Važno je da u pripremnoj fazi uložimo dodatne napore da tehnička dokumentacija bude spremna, baš kao i kapaciteti nadležnih institucija da bi te procedure mogle nesmetano da se sprovode", naglasila je ministar.\n"Posebnu pažnju zajednički planiranim projektima treba da posvetimo oblastima energetike i transporta koje iziskuju značajnija ulaganja, kako bismo obezbedili bolju povezanost sa državama regiona i EU, kao i zaštitu životne sredine, a na dobrobit svih naših građana", rekla je Joksimović.


POČEO ČETVRTI „NOVOSADSKI OKTOBERFEST“ – Gradska uprava za privredu\nGradonačelnik Novog Sada Miloš Vučević prisustvovao je otvaranju manifestacije „Novosadski Oktoberfest“ koja se četvrti put organizuje u „Master hali” Novosadskog sajma. Manifestacija je prošle godine okupila više od 15 000 posetilaca, a kao i prethodne tri godine, osim bogatog muzičkog programa, posetioce ove godine očekuje mnoštvo različitih pivskih etiketa i gurmanluka karakterističnih za „Oktoberfest”.\n-Četvrti put za redom je bavarski duh u Vojvodini i minhenski festival u Novom Sadu. „Novosadski Oktoberfest“ je svakako jedna od manifestacija koja doprinosi rastu broja turista i boljoj turističkoj ponudi Grada Novog Sada. Imajući u vidu pokazatelje za prvih devet meseci u 2019, prošle godine smo imali rekordnih 450 000 noćenja, a pre samo sedam godina čak duplo manje. Pored ljubaznih ljudi, dobrih novosadskih domaćina, neophodno je da imamo i bolji sadržaj, iz godine u godinu bolju ponudu. Upravo to su organizatori ove manifestacije prepoznali i uspeli da ustoliče ovu manifestaciju kao jedan od bitnih događaja ucrtanih u kalendar zabavnih sadržaja u našem gradu – rekao je gradonačelnik Miloš Vučević i na kraju obraćanja pozvao sve prisutne da aplauzom pozdrave Sinišu Mihajlovića koji je, za razliku od ove, prošle godine bio na otvaranju 3. „Novosadskog Oktoberfesta“ i koji sad igra svoju najtežu životnu utakmicu.\nPored gradonačelnika, prisutnima su se obratili i pokrajinski sekretar za privredu i turizam Ivan Đoković, direktor Nemačko – Srpske privredne komore Martin Knap, direktor Novosadskog sajma Slobodan Cvetković i predsednik „Color Press Group“ Robert Čoban. Oni su posetiocima poželeli dobar provod i da se izuzetan kvalitet manifestacije unapređuje u budućnosti, kao i sve veću posećenost u godinama koje slede.


Đukanovićev DPS najavio održavanje Kongresa stranke - Sputnjik Srbija\n09:29 30.09.2020 Preuzmite kraći link\nPredsedništvo Demokratske partije socijalista Mila Đukanovića predložiće Glavnom odboru da vanredni Kongres stranke bude održan do polovine decembra.\nTo je odlučeno na sinoćnoj sednici kojoj je predsedavao Đukanović.\nCilj vanrednog kongresa je, kako je saopšteno, pokretanje sveobuhvatne kadrovske reforme, unapređenje i dinamika rada partije na svim nivoima.\nPredsedništvo je konstatovalo da je podrška više od 143.000 glasova dobar rezultat u „nesvakidašnjim izbornim uslovima“, koje je, kako tvrde, pratilo „jasno uplitanje stranog faktora, kao i neprimereno učešće Srpske pravoslavne crkve“ u izbornoj kampanji, preneo je portal RTCG.\nPodsetimo, DPS je na parlamentarnim izborima 30. avgusta u Crnoj Gori izgubila dobar deo podrške, ostala je pojedinačno najuticajnija politička opcija, ali nije mogla da formira parlamentarnu većinu i vladu.\nkongres, DPS, Crna Gora


Laguna - 21 zašto i samo jedno kako - D. R. Gilbert - Knjige o kojima se priča\nOdlično motivaciono štivo koje se lako čita i pamti. Sadrži niz korisnih informacija i saveta koji mogu biti od pomoći svakome. Ova knjiga odgovara na niz pitanja vrlo jednostavno, sažeto i realno, na pitanja kao što su: zašto i kako nismo fokusirani, zašto i kako smo prestali da verujemo, da budemo entuzijasti, zašto i kako smo postali negativni, depresivni, uplašeni, agresivni ... ? Niz zanimljivih pitanja na koja autor knjige odgovara u vidu poglavlja. Sa svakim novim poglavljem dobijate odgovor na neko zanimljivo pitanje, odgovor koji je praktičan i primenljiv u praksi.


Muzička škola | Osnovna škola "Rade Dodić" Milutovac\nPLAN OBRAZOVNO VASPITNOG RADA\nU osnovnoj muzičkoj školi u školskoj 2009/10. ostvarivaće se planovi i programi obrazovanja:\n-Dvogodišnje obrazovanje za učenike solo pevanja.\n-Četvorogodišnje obrazovanje za učenike duvačkih instrumenata za klasičnu muziku: flauta, klarinet.\n-Šestogodišnje obrazovanje za učenike sledećih instrumenata: violine, gitare, klavira i harmonike.\nPored ovih odseka za klasičnu muziku, organizovaće se nastava i na izbornim odsecima za 1) narodnu muziku odsek za solo-pevanje, harmoniku i violinu;\n2) zabavnu i džez muziku odseci klavira i gitare.\nMISIJA MUZIČKE ŠKOLE TRSTENIK\nMisija naše ustanove je da ponudi različite muzičke sadržaje i aktivnosti koje podstiču lični razvoj svakog deteta koje pohađa našu školu, kao i da poboljša nivo muzičkog znanja dece sa kvalitetnim i iskusnim nastavnim kadrom. Želimo da budemo u središtu kulturnih i muzičkih događaja kako u bližoj okolini tako i šire van granica Srbije i time poboljšamo kvalitet života našeg okruženja u celini.\nVIZIJA MUZIČKE ŠKOLE TRSTENIK\nMuzika je izvanredno sredstvo za socijalizaciju i razvoj komunikacije i doprinosi uspostavljanju ravnoteže i osećaja sigurnosti kod dece. Pesma nalazi put do ljudi svih doba starosti, snaži ih i oplemenjuje. Naš cilj je da na organizovan način učestvujemo u stvaranju i obrazovanju vedrih i zdravih mladih naraštaja, što je dobra osnova i za stvaranje zdravog i korisnog društva u celini.\nUčenici milutovačke škole pokazali su interesovanje i za muziku, tako da je septembra 2009. godine osnovano izdvojeno odeljenje Osnovne muzičke škole “Kornelije Stanković” iz Trstenika. Trenutno ima 14 prijavljenih učenika i oni pohađaju nastavu na tri odseka: klavir, harmonika i gitara.\nCilj muzičke škole je osposobljavanje učenika za aktivno amatersko i profesionalno bavljenje muzikom, a istovremeno ih priprema za nastavak daljeg školovanja (srednja muzička škola).\nPogledajte link: Rad_muzičke_škole_Trstenik_za__Milutovac


Zakon o privrednim društvima (Republika Srbija)/Deo osmi — Викизворник\nZakon o privrednim društvima (Republika Srbija)/Deo osmi\nOdluka o izmeni statuta kojom se menjaju odredbe statuta iz stava 3. ovog člana donosi se tročetvrtinskom većinom glasova prisutnih akcionara, ako statutom nije predviđena veća većina.\nOdbor direktora, odnosno nadzorni odbor ako je upravljanje društvom dvodomno dužan je da u okviru materijala za sednicu skupštine na kojoj se donosi odluka o prinudnom otkupu akcionarima dostavi:\n1) obaveštenje o načinu utvrđivanja cene akcija koje su predmet prinudnog otkupa u skladu sa članom 475. ovog zakona;\n2) sve vrednosti tih akcija utvrđene u skladu sa članom 475. ovog zakona;\n3) godišnje finansijske izveštaje i godišnje izveštaje o poslovanju, kao i konsolidovane godišnje izveštaje o poslovanju ako postoje, za tri poslednje poslovne godine.\nObaveštenje iz stava 1. ovog člana mora da sadrži i podatak o pravu akcionara čije su akcije predmet otkupa na isplatu cene utvrđene u skladu sa članom 516. ovog zakona, pravu na pobijanje odluke skupštine, kao i o pravu da traži da nadležni sud ispita primerenost naknade u skladu sa članom 521. ovog zakona, i to nezavisno od načina glasanja o odluci o prinudnom otkupu.\nPrilikom glasanja o odluci o prinudnom otkupu ne primenjuju se odredbe ovog zakona o glasanju akcionara sa preferencijalnim akcijama u okviru svoje klase.\nOdluka o prinudnom otkupu registruje se u skladu sa zakonom o registraciji, a dostavlja se Centralnom registru u roku od osam dana od dana donošenja.\nIzuzetno od odredaba ovog zakona o pobijanju odluka skupštine, rok za podnošenje tužbe za pobijanje odluke o prinudnom otkupu je 30 dana od dana donošenja te odluke.\nOdluka o prinudnom otkupu ne može se pobijati zbog neprimerenosti cene za akcije koje su predmet prinudnog otkupa.\nAko je zahtev podnet u skladu sa stavom 1. ovog člana, nadležni sud će o tome odmah obavestiti Centralni registar radi obustavljanja isplate cene akcionarima čije su akcije predmet prinudnog otkupa.\nNadležni sud odluku kojom se utvrđuje vrednost akcija koje su predmet prinudnog otkupa po pravnosnažnosti dostavlja Centralnom registru.\nAko je vrednost utvrđena odlukom suda viša od cene koju je utvrdilo društvo, otkupilac je u obavezi da razliku sa pripadajućom zakonskom zateznom kamatom obračunatom od dana donošenja odluke o prinudnom otkupu deponuje na račun iz člana 516. stav 4. ovog zakona u roku od 30 dana od dana pravnosnažnosti odluke suda.\nAko otkupilac propusti da deponuje razliku u skladu sa stavom 4. ovog člana, društvo postaje neograničeno solidarno odgovorno za isplatu te razlike.\nZahtev akcionara čije su akcije bile predmet otkupa za isplatu razlike iz stava 4. ovog člana zastareva u roku od tri godine od dana pravnosnažnosti odluke suda iz stava 3. ovog člana.\nPreuzeto iz „https://sr.wikisource.org/w/index.php?title=Закон_о_привредним_друштвима_(Република_Србија)/Део_осми&oldid=73087”\nOva stranica je poslednji put uređena na datum 25. april 2019. u 23:21 č.


SIGURNIJE I BRŽE DO PACIJENATA · Kraljevo.online\nNASLOVNA VESTI SIGURNIJE I BRŽE DO PACIJENATA\nSIGURNIJE I BRŽE DO PACIJENATA\nHitna pomoć Doma zdravlja Kraljevo dobilo novo sanitetsko vozilo, kao donaciju EU kroz program UNOPS\nJedan od 20 ključeva novih sanitetskih vozila koje je EU kroz program donacija, uz posredovanje UNOPS, dodelila Srbiji, pripao je i Službi hitne medicinske pomoći Doma zdravlja Kraljevo. Ključeve vozila predao je šef delegacije EU Sem Fabricio uz prisustvo predsednika Srbije, Aleksandra Vučića, prošle sedmice, a sanitet je od danas i zvanično deo voznog parka kraljevačke Hitne pomoći.\nOva donacija ima ogroman značaja za naš grad i sugrađane, ali i za našu službu, jer uz već postojeća vozila, sa ovim novim sanitetom ćemo moći još brže i lakše da odgovorimo zahtevima naših pacijenata, rekla je dr Olivera Kurćubić, specijalista urgentne medicine u Doma zdravlja Kraljevo i dodala: „Teritorija grada Kraljeva je velika i razuđena i imamo veliki broj kućnih poseta i izlaska na teren, tako da nam svako novo vozilo mnogo znači. Zahvalni smo ljudima iz EU i UNOPS-a jer su se setili nas i našeg grada, naročito u situaciji panedmije kada je povećan broj kućnih poseta, a stanja su najčešće uregentna“.\nOsim zanavljanja voznog parka, ova donacija je od velikog značaja zbog pružanja zdravstvene zaštite pacijentima koji su oboleli od Kovida, jer vozilo poseduje kompletnu opremu ( mehaničku ventilaciju u konfornim uslovima samog vozila).\nDonacija je deo šire podrške EU Srbiji od početka pandemije, čime se pojačavaju zdravstveni kapaciteti naše zemlje.\nPrilikom primopredaje ključeva, Sem Fabrici je rekao da je reč o konkretnom primeru solidarnosti i podrške EU Srbiji i da su vozila raspoređena tamo gde je najpotrebnije. Ukupna vrednost donacije je 800 hiljada evra.\nhitna pomoćm sanitetsko vozilo


Posle poziva crno-belima u FIBA Ligu šampiona: Svi žele Partizan - SPORTSKI ŽURNAL\n21 maj, 2020 19\nZa Darušafaku se znalo, ali vest da su se Ritas i Bilbao odlučili za prelazak u FIBA Ligu šampiona odjeknula je širom Evrope\nPrvenstveno zbog činjenice da se već nedeljama govorka o problemima sa kojima se suočavaju Đordi Bertomeu i Evroliga, koje ovakav sled stvari samo potvrđuje.\nOd zvanične objave FIBA Lige šampiona o pristupanju klubova koji su bili stalni članovi Evrokupa (šampioni i finalisti) i Evrolige nije prošlo mnogo vremena kad se na Tviteru pojavila prvo informacija iz Hrvatske o pozivima koje su dobili klubovi iz našeg regiona.\nOna je zatim tvitom odlično obaveštenog italijanskog kolege Emilijana Karčije nadograđena imenima – Partizan, Cedevita Olimpija i Budućnost...\nTe pozive nisu dobili svi navedeni klubovi, rečeno nam je, jer svakog leta vodeće federacije, lige i određeni timovi u svim zemljama dobijaju formulare da se prijave za takmičenja i do određenog datuma moraju da se izjasne - da li preferiraju Evrokup (u retkim slučajevima Evroligu) ili FIBA Ligu šampiona.\nI ovoga puta upitnik za prijavljivanje je došao na adrese srpskog, hrvatskog, slovenačkog i crnogorskog saveza, a oni su ih po automatizmu prosledili klubovima.\nSvi klubovi koje Liga šampiona uopšte razmatra, sa kojima je u kontaktu ili koji bi mogli da igraju u takmičenju pod okriljem FIBA, pre svega moraju da plasman izbore kroz domaća takmičenja.\nSada je specifična situacija, jer neke lige nisu završene, neke nisu proglasile šampione, a neke su priznale konačan plasman. Zato može da se desi veći broj „pozivnica”.\nU svakom slučaju predsednik Partizana na pitanje o ponudi FIBA, dao je diplomatsku izjavu:\n- Partizanu je prioritet Evroliga, o ostalim opcijama ćemo da razmislimo – rekao je Ostoja Mijailović.\nUtisak je da će se FIBA Liga šampiona lakše izboriti sa negativnim finansijskim efektima pandemije koronavirusa.\nI to ne samo zato što je već reorganizovala takmičenje, već i zbog činjenice da joj sponzorski ugovori nisu u velikoj meri ugroženi.\nNasuprot njima, Evroliga analizira da li postoji i najmanja šansa da se ova sezona završi kako bi gubitak bio sveden na minimalnu meru, ali i zbog neizvesne sutrašnjice vodećih sponzora.\nAviokompanije su dvomesečnim prizemljenjem dovedene na ivicu egzistencije, samim tim nastavak saradnje Evrolige i „Turkiš erlajnsa” pod dosadašnjim uslovima doveden je u pitanje. Zato su se i mogle čuti, za sada nepotvrđene, vesti o kontaktima sa Gaspromom.\nNaravno, to ne znači da je postojanje ovog takmičenja ugroženo, ali je jasno da su moguća određena prestrojavanja. Pozicija i opredeljenje naših klubova u ovoj podeli karata je sasvim jasna.\nCrvena zvezda je na Evroliginoj strani od prvog trenutka, poslednji put u FIBA takmičenju igrala je još u prošlom veku – kad je Evroliga još bila pod okriljem međunarodne košarkaške organizacije. I da dobije poziv, izvesno je da bi odgovor bio negativan.\nSa druge strane crno-beli su dva puta bili uz FIBA – prvo u Suproligi, potom i pre tri godine. Želja FIBA Lige šampiona da privoli Partizan u svoje jato potpuno je logična, jer osim tradicije koja znači imidžu takmičenja, klub se oporavio od krize, stvorio kvalitetan tim i organizaciju i ponovo krenuo ka vrhu.\nPotencijalna „greška u koracima” ekipe iz Barselone, izostanak pozivnice za Evroligu posle sjajnog učinka u Evrokupu ili ukoliko se bude igralo eventualno dodeljivanje organizacije završnog turnira nekom drugom klubu mogle bi da izazovu opravdanu ljutnju crno-belih i njihove navijačke armije.\nČini se, ipak, ne dovoljnu da dođe do zaokreta ka FIBA. Jer, u sadašnjoj konstelaciji snaga i Evroligi je potreban Partizan u njenom okrilju. Nikoga ne bi trebalo da iznenadi ako Bertomeu napravi određeni ustupak lideru Evrokupa i ABA lige.\nPozicija crno-belih, ipak, nije tako lagodna kao što se u prvi mah čini. Osim činjenice da je njihov učinak u ovoj sezoni najviše ugrožen eventualnim prekidom, niko u ovom trenutku ne može u potpunosti da sagleda kako će se razvijati situacija sa prohodnošću ka Evroligi u budućnosti. Još uvek je previše nepoznatih u ovoj košarkaškoj jednačini.\nnego kako · 21 maj, 2020 11:34\ntorima · 21 maj, 2020 11:54\nKind of Blue · 21 maj, 2020 13:02\nNBA · 21 maj, 2020 15:57\nNbgd · 21 maj, 2020 17:15\ntorima · 21 maj, 2020 16:17\nKind of Blue · 21 maj, 2020 17:35\nPeki · 21 maj, 2020 17:56\nlazar matić · 23 maj, 2020 07:39\nKind of Blue · 21 maj, 2020 11:55\nPr · 21 maj, 2020 13:29\nOgi · 22 maj, 2020 10:41\nPirogen · 21 maj, 2020 13:49\nNick · 21 maj, 2020 14:56\nKECMAN · 21 maj, 2020 21:52\nPigeon · 22 maj, 2020 13:47\nKec Man · 22 maj, 2020 16:15\n@ kec man · 22 maj, 2020 16:35\nGoshi.ci_Vanka_Iz_EL · 23 maj, 2020 18:04


Zrenjanin dobija pijaću vodu do kraja godine - Ekologija e-magazin : Ekologija e-magazin\nZrenjanin dobija pijaću vodu do kraja godine\nŽeljko Stanković — 30. April 2015.\nU utorak 21. aprila grad Zrenjanin usvojio je odluku o davanju u zakup neizgrađenog građevinskog zemljišta u javnoj svojini kompaniji „Gruppo Zilio“ za izgradnju fabrike za prečišćavanje pijaće vode.\nGradonačelnik Zrenjanina gospodin Čedomir Janjić istakao je da je donošenjem ove odluke grad Zrenjanin bliže realizaciji projekta za prečišćavanje pijaće vode.\nPodsetimo, sredinom marta 2015. godine započela je realizacija ovog projekta prikupljanjem potrebne dokumentacije za izgradnju postrojenja za prečišćavanje pijaće vode. Tada je direktor JKP „Vodovod i kanalizacija“ iz Zrenjanina gospodin Goran Tajdić istakao da italijanska kompanija „Gruppo Zilio“ ima obavezu da najpre uradi građevinski projekat nakon čega se može krenuti u realizaciju projekta vrednog 6,5 miliona evra. On je dodao da će u prvoj fazi projekta biti obezbeđen sedimentacioni tank, zatim tank flokulacije za smanjenje organske materije, a primenjivaće se hlor dioksid, dok će se ultrafiltracija obavljati preko cevastih membrana. U drugoj fazi prečišćavanja biće uključeni sudovi za tretman bora i filteri za smanjenje arsena i natrijuma, a postupak se završava reverzibilnom osmozom. Naveo je da će kapacitet postrojenja biti devet miliona kubika vode godišnje, kao i da je ugovorom predviđena godišnja potrošnja 6,5 miliona kubika.\nTags: pijaća vodazrenjanin\nNext post Usklađivanje ekologije sa EU skuplje nego što se mislilo\nPrevious post Srbija predstavila plan za smanjenje štetnih gasova\nDanas novi tender za vodu u Zrenjaninu\nZrenjanin: Na “stub srama“ zbog vode


Rendulić: "Nisam zadovoljan" - Sportske.net\nRendulić: "Nisam zadovoljan"\nNovo pojačanje Crvene zvezde razočarano je ishodom evropskog debija.\nPavićević: "izvinjavam se svima..."Brige za Zvezdu, minus nije samo rezultatski!Božović: "Nisu mi jasni zvižduci..."Balkanci, danas bolje da niste izlazili na teren!Ovo su Rajkove bravure kojima je sprečena bruka!\nOdbrambeni fudbaler Crvene zvezde Zoran Rendulić nije zadovoljan rezultatom u svojoj debitnatskoj utakmici u crveno-belom dresu i ističe da je rano dobijeni crveni karton njegovog saigrača Save Pavićevića i primljeni gol u završnici prvog dela igre protiv Kajrata mnogo uticao na ekipu.\n"Crveni karton i gol koji smo primili u poslednjem minutu prvog poluvremena dosta su uticali na nas. U drugom delu smo pokušali nešto da promenimo, ali su se oni povukli i čekali kontre. Iskoristili su taj višak igrača. Svaki ozbiljniji tim to ume da iskoristi i možda smo mi čak i dobro prošli ovu prvu utakmicu", rekao je Rendulić novinarima posle meča.\nCrvena zvezda je sinoć na stadionu Rajko Mitić poražena od kazahstanskog Kajrata sa 0:2 u prvoj utakmici prvog kola kvalifikacija za Ligu Evropa.\nRendulić je kazao da ekipa ne sme da traži alibi za poraz i dodao da veruje da će crveno-beli spremno dočekati revanš utakmicu.\n"Nisam zadovoljan rezultatom u debiju, ali ovo nam je bila prva takmičarska utakmica. Ne bi trebalo da tražimo alibi, ali oni su u sred prvenstva, fizički su spremniji i to su iskoristili. U drugom poluvremenu su se malo povukli, ali je nas stigao umor u poslednjih dvadesetak minuta", rekao je Rendulić.\n"Imamo sada sedam dana do revanša i siguno ćemo biti spremniji. Ovo nije bio nikakav pokazatelj i nadam se da ćemo iz utakmice u utakmicu biti sve bolji", dodao je Rendulić.\nNapadač Kajrata Žerar Gou, koji je postigao vodeći gol za kazahstansku ekipu u 45. minutu, kao i da glavni arbitar pokaže u drugom minutu crveni karton defanzivcu Zvezde Savi Pavićeviću, zadavao je dosta problema odbrani crveno-belih na sinoćnoj utakmici.\nIpak, Rendulić ne smatra da je Gou "delovao nešto posebno".\n"Nije mi delovao nešto posebno. Mislim da sam dobio skoro sve duele sa njim. Ne bi trebalo praviti famu da su oni nešto specijalno. Jednostavno, nama je ovo bila tek prva utakmica i mi nismo bili na nivou na kojem možemo da budemo. Ne bi trebalo da se plašimo revanša, ništa nije gotovo. Ovo je bilo tek prvo poluvreme", rekao je on.\nRendulić je sinoć debitovao u dresu Crvene zvezde, a o atmosferi na popularnoj "Marakani" imao je samo reči hvale.\n"Atmosfera je bila fantastična, verujte mi da sam se pet puta naježio tokom utakmice. Šteta samo što i rezultat nije bio bolji", rekao je Rendulić.\nRevanš utakmica prvog kola kvlafikacija za Ligu Evrope između Kajrata i Crvene zvezde igraće se u četvrtak u Almatiju od 16.00 po srednjeevropskom vremenu


Grčka vlada zbog krize zatvara državne medije | Centar za nove inicijative\nGrčka vlada zbog krize zatvara državne medije\n— Srijeda, 12.06.2013.\nGrčka vlada saopštila je jučer da će privremeno ugasiti državnu televiziju i radio u okviru mjera štednji. Portparol konzervativne vlade Simos Kedikoglu rekao je da će radio i televizijski signali grčke radiodifuzne korporacije ERT biti ugašeni rano u srijedu (jutros), a oko 2.500 zaposlenih će biti suspendovano dok se emitovanje ponovo ne pokrene.\n“ERT je slučaj izuzetnog nedostatka transparentnosti i nevjerovatnog pretjerivanja. Ovime je tome kraj”, rekao je Kedikoglu na konferenciji za novinare, dodajući da je ERT bio “rasipnički raj”.\nSvi zaposleni, kojih prema lokalnim medijima ima skoro 2.700, dobiti će naknade i opet će moći da se prijave za posao kada se ponovo pokrenu programi, rekao je Kedikoglu.\nSindikat radnika ERT-a saopštio je da će konzervativna vlada, u težnji da ostane na liniji s kreditorima iz Evropske unije i Međunarodnog monetarnog fonda, sprema da žrtvuje javnu televiziji i radio, prenosi Beta.\nZaposleni u ERT-u mjesecima su organizovali obustave rada protiveći se restrukturiranju javnih emitera što zahtijevaju međunarodni kreditori koji pružaju Grčkoj pomoć, ali uz uslov da ona sprovede bolne mjere štednje.\nPrethodni članak Policija zabranila protest – Studenti poručuju: Ne odustajemo, probijamo kordon!\nSljedeći članak Inzko: Izabrani zvaničnici BiH moraju raditi svoj posao\n10 razloga za vjeru u Evropu\nWilfried Martens re-elected EPP President at the party Congress in Bucharest\nLideri EU bez dogovora oko višegodišnjeg budžeta


Može li Bajden da ujedini Ameriku? - Američki izbori\nMože li Bajden da ujedini Ameriku?\nKada bude preuzeo funkciju američkog predsednika 20. januara 2021. godine, Džozef Bajden će biti suočen sa dugom listom izazova pred kojima se nalaze Sjedinjene Američke Države. Samo neki od njih su pandemija virusa korona, ekonomska kriza, klimatske promene, rasne nejednakosti i erozija međunarodnog ugleda Amerike i poverenja u njenu volju i sposobnost da obavlja svoju tradicionalnu ulogu na svetskoj sceni. Izlazak na kraj sa ovim izazovima će zahtevati okončavanje ili ublažavanje trenda polarizacije unutar američkog društva, koji je, po rečima Ričarda Hasa, predsednika Saveta za spoljne odnose, iza sebe ostavio jednu Ameriku sa dve nacije.\nJedna od centralnih tačaka Bajdenove predizborne kampanje je upravo bila obnova nacionalnog jedinstva nakon četiri godine „razornog predsedništva“ Donalda Trampa. Dok je Trampa optuživao za svesno i proračunato podsticanje podela radi sticanja političke dobiti, Bajden je sebe predstavljao kao nekoga ko može da odoli silama polarizacije i „izleči dušu nacije“. Evocirajući reči bivšeg predsednika Obame, obećavao je da će biti „predsednik za sve Amerikance“, koji neće praviti razliku između „plave“ i „crvene“ Amerike. Pokušavao je da sopstvenu smirenost i saosećajnost, zasnovanu na velikim gubicima u ličnom životu – smrti žene i ćerke u saobraćajnoj nesreći i sina od tumora mozga – kontrastira sa često neobuzdanim i bezobzirnim ponašanjem njegovog protivkandidata.\nU njegovim naporima da ujedini američku naciju, Bajden će biti suočen sa nizom ograničenja, koja ne pružaju mnogo razloga za optimizam. Jedno od tih ograničenja je postalo evidentno nakon objave rezultata samih izbora, kada su bile raspršene nade i očekivanja o tzv. „plavom talasu“, koji je trebao da preplavi predsedništvo i oba doma američkog Kongresa i time trajno i nedvosmisleno pošalje Trampizam i njegovog kreatora na smetlište istorije, a Republikansku partiju primora na proces „detrampifikacije“.\nUmesto toga, demokrate će zadržati većinu u Predstavničkom domu, ali će ona biti neočekivano manja u odnosu na onu koju su osvojili na izborima 2018. godine. Neka od njihovih izgubljenih mesta će popuniti republikanci koji pripadaju ili naginju ka strogo populističkom krilu Republikanske partije. Politički odnos snaga u Senatu je još uvek neizvestan, mada se očekuje kontinuitet republikanske kontrole nakon izbora u Džordžiji, koji će biti održani 5. januara sledeće godine. Iako nije uspeo da sebi osigura reizbor, Tramp i njegov brend politike će nastaviti da imaju veliki uticaj na američkoj političkoj sceni, pre svega u okviru Republikanske partije. Zajedno sa političkom disfunkcionalnošću, koju će garantovati konzervativna većina u Vrhovnom sudu i republikanski senatori predvođeni Mičom Mekonelom, ovo će predstavljati otežavajuću okolnost za Bajdenove ambicije o normalizaciji odnosa između dve Amerike. Osim toga, pitanje je koliko su republikanci i demokrate spremni na smanjenje političke temperature u zemlji.\nTakvo nešto se ne može reći za progresivnu frakciju u okviru Demokratske partije. Iako nisu uspeli da osiguraju pobedu svog kandidata Bernija Sandersa, ishod izbora je galvanizovao progresiviste, ulivajući im dodatnu dozu samopouzdanja i spremnosti za nove političke obračune ne samo sa republikancima, već i sa političkim establišmentom u svojoj partiji. Neki od njih su pokazali sklonost ka političkom revanšizmu nad poraženima. Naime, nedugo nakon izbora, Aleksandria Okazio Kortez je na svom Tviter profilu promovisala ideju o sastavljanju spiska imena osoba koje se mogu povezati sa Trampovom administracijom. Ovogodišnja kandidatkinja za demokratsku nominaciju, Elizabet Voren, je pozivala na pokretanje krivične istrage protiv Trampa i ljudi koji su radili za njega, što je Bajden u nekoliko navrata odbio, tvrdeći da institucije poput Ministarstva pravde treba da samostalno i nezavisno obavljaju svoj posao, bez predsedničkih direktiva.\nS druge strane, republikanci nemaju mnogo poverenja u narativ o Bajdenu kao nekome ko može da se uzdigne iznad atmosfere podela i smiri političke strasti, pri čemu ističu primere polarizujuće retorike tokom njegove duge političke karijere. U zemlji sa istorijom ropstva i rasizma, obraćajući se publici sa značajnim brojem Afroamerikanaca uoči predsedničkih izbora 2012. godine, Bajden je izjavio da će ih tadašnji republikanski kandidat Mit Romni “vratiti nazad u okove” svojom politikom finansijske deregulacije. Kao predsednički kandidat, rekao je da “nisu crnci” oni Afroamerikanci kojima je teško da se opredele između njega i Trampa. Nalik Hilari Klinton, koja je 2016. godine polovinu Trampovih simpatizera označila kao “rasiste, seksiste, homofobe i ksenofobe”, on je tokom svoje predizborne kampanje jednom prilikom rekao da 10-15% američke populacije “jednostavno nisu baš dobri ljudi”.\nSledeći Trampove uglavnom neosnovane tvrdnje o izbornoj prevari i sopstvenoj izbornoj pobedi, dobar deo republikanskog biračkog tela uopšte ne prihvata Bajdena kao legitimnog predsednika. Oni to takođe vide kao vraćanje usluge za ono što u njihovim očima izgleda kao četiri godine odbijanja demokrata da se pomire sa rezultatima predsedničkih izbora iz 2016. godine. Ukazuju na uspostavljanje “pokreta otpora” Trampovom predsedništvu, koji je osim demokrata obuhvatao i neke nezavisne birače i otuđene republikance, poznate kao “nikad Tramp” republikanci. Takođe ističu dugotrajnu opsesiju medija i demokrata navodnim vezama između Kremlja i Trampovog predizbornog tima, te ruskim mešanjem u američke izbore, koje je Hilari Klinton često navodila kao jedan od glavnih uzroka njenog izbornog poraza. Otuda ne bi trebalo da iznenađuje što je ona u intervjuu 2019. godine izjavila da Tramp “zna da je nelegitiman predsednik”, da bi skoro u jednom podkastu tvrdila da je ona bila kandidat “kojem su u osnovi ukrali izbore”.\nPošto verovatno neće prihvatiti izborni poraz, Tramp će nastaviti da podstiče osećaj ozlojeđenosti među republikanskim biračima, zbog čega će se njihovi predstavnici naći pod velikim pritiskom da Bajdenu uskrate bilo kakvu vrstu značajne političke saradnje. On će time takođe zagrijavati svoju još uvek lojalnu bazu za izbore koji će biti održani tokom naredne četiri godine, uključujući i predsedničke izbore 2024. godine, na kojima bi mogao da se pojavi kao kandidat.\nKonačno, promena stanara Bele kuće neće dovesti do okončanja ekonomskih i tehnoloških promena, koje će nastaviti da izazivaju i podstiču nezadovoljstvo i anksioznost među mnogim američkim građanima. Upravo one sentimente na talasu kojih je Tramp došao na mesto predsednika pre četiri godine, nudeći često jednostavna rešenja za kompleksne probleme. Jedan deo bele, hrišćanske i konzervativne Amerike će i dalje biti zabrinut demografskom i kulturnom budućnošću zemlje, želeći da se ona vrati u period kada je bila “velika”. Amerikanci svih političkih boja će nastaviti da se putem interneta segregiraju u svoje posebne eho komore, gde će biti reafirmisane njihove različite percepcije stvarnosti. Svi navedeni faktori polarizacije će biti dodatno osnaženi rapidnim i nekontrolisanim širenjem dezinformacija, koje je posebno došlo do izražaja tokom trenutne zdravstvene krize. Međutim, za razliku od virusa korona, još neko vreme ćemo morati čekati za “vakcinu” koja će nas imunizovati od ovakve vrste pandemije.\nIzvor fotografijeWikimedia Commons\nEfekat Elektorskog koledža: crvene, plave i sving države\nAntifa – neprijatelji Trampa, neprijatelji poretka ili teroristi?\nIma li kraja najvećoj humanitarnoj katastrofi na svetu?


Kriza u Evropi u fokusu godišnjeg susreta Svjetske banke i MMF-a u Washingtonu\nKada se predstavnici MMF-a i Svjetske banke sastanu ovog vikenda, ekonomisti predviđaju da će evropski političari vjerovatno čuti da ne čine dovoljno kako bi riješili krizu sa dugom koja ne pokazuje znakove poboljšanja.\nPredviđanja o sporijem rastu u naprednim ekonomijama daju dodatni osjećaj hitnosti u trenucima dok se ministri financija i zvaničnici centralne banke spremaju sastati na godišnjem susretu Svjetske banke i Međunarodnog monetarnog fonda ovdje u Washingtonu ovog vikenda. Ekonomisti kažu da će koraci potrebni za oživljavanje usporene globalne ekonomije dominirati razgovorima. Analitičari kažu da će se razgovori vjerovatno fokusirati na situaciju u Evropi.\nGlobalni financijski sistem se suočava sa najvećim izazovima nakon financijske krize 2008 godine. Kada se predstavnici MMF-a i Svjetske banke sastanu ovog vikenda, ekonomisti predviđaju da će evropski političari vjerovatno čuti da ne čine dovoljno kako bi riješili krizu sa dugom koja ne pokazuje znakove poboljšanja. Domenico Lombardi je stručnjak za međunarodni monetarni sistem pri washingtonskoj instituciji Brookings.\nEvropljani do ovog trenutka nisu uspjeli stvoriti sveobuhvatnu strategiju za rješenje onoga što je već postalo široka kriza u zemljama koje koriste euro, kaže gospodin Lombardi.\nFinancijska kriza se približava i Španiji\nMogućnost još veće krize usljed financijske krize u Grčkoj, uz usporen ekonomski rast u Sjedinjenim državama, vodi ka, kako navode predstavnici MMF-a, opasnoj fazi za svjetsku ekonomiju. Vodeći ekonomist MMF-a Olivier Blanchard kaže da su šanse za globalni oporavak znatno oslabile u posljednja tri mjeseca.\nTržišta su postala više skeptična vezano za sposobnosti političara i vlada da stabiliziraju dug. Strahovi su se proširili od zemalja na periferiji Evrope do zemalja u srcu Evrope, pa i dalje, do Japana i Sjedinjenih država, kaže Olivier Blanchard.\nOn kaže da će bez jake politike koja će se pozabaviti problemima u Evropi i Sjedinjenim državama, pouzdanje i dalje opadati. Domenico Lombardi kaže da temelj svega moraju biti politički dogovori.\nMeđunarodni monetarni fond zasigurno može imati ulogu medijatora u dijalogu i susretima koje će ministri financija iz cijelog svijeta, uključujući i one iz Evrope, imati u Washingtonu. Ali ne postoji mnogo više od toga što MMF može uraditi, kaže gospodin Lombardi.\nDirektorica MMF-a Christine Lagarde: "Postoji stvarni rizik da će najveće ekonomije napraviti korak nazad"\nDirektorica MMF-a Christine Lagarde kaže da je potrebna konkretna akcija kako bi se smanjio rizik još jedne ekonomske recesije.\nNapredne ekonomije se suočavaju sa veoma slabim i teškim oporavkom sa neprihvatljivo visokim stopama nezaposlenosti. Evropska dužnička kriza se pogoršala, financijski teret se povećava i bez smjele kolektivne akcije, postoji stvarni rizik da će najveće ekonomije napraviti korak nazad, umjesto da se kreću naprijed, rekla je gospođa Lagarde.\nIako se očekuje da će predstojeći susreti u fokusu imati obnovu stabilnosti u naprednim ekonomijama, analitičari kažu da će pozivi za akciju vjerovatno doći od ekonomija koje trenutno brže rastu, kao što su Kina i Brazil, i koje se uveliko oslanjaju na izvoze u razvijene zemlje.


"Swiss Magazine" predstavio Beograd - Dan u Beogradu\nNaslovna » Turizam » „Swiss Magazine“ predstavio Beograd\nAh Neša 3. juli 2011. Turizam Postavite komentar\nU prestižnom magazinu „Swiss magazine“, koji se besplatno deli na letovima ove kompanije objavljena je reportaža o Beogradu kao turističkoj destinaciji pod naslovom „Beograd: grad promena“, saopšteno je iz Turističke organizacije Beograda.\nVršilac dužnosti direktora Turističke organizacije Beograda Dejan Veselinov je rekao da ovo nije prvi put da se Beograd nađe u takvom magazinu i da je to jedan od najboljih načina promocije turističke destinacije.\n– Zadovoljstvo nam je da smo zajedno sa Turističkom organizacijom Srbije pomogli u pripremi ove reportaže. Nama je veoma važno što je u pitanju tržište Švajcarske, na kojem ćemo, kako smo i planirali, promovisati Beograd – istakao je Veselinov.\nPo njegovim rečima, reportaža u tom magazinu potvrđuje da je Beograd nova destinacija Evrope i da napori koji se ulažu u promociju daju rezultate. Veselinov je dodao da je u Beogradu ove godine za prva četiri meseca boravilo 13 odsto više stranih gostiju nego u istom periodu prethodne godine.\nU ovoj reportaži srpska prestonica je, uz veliki broj fotografija, predstavljena iz više uglova na 14 strana. Koncepcija magazina je takva da svaki portret grada prati tekst i deo sa mapom i adresama. (DuB)\nTagovibeograd drugi pišu turizam\nPrethodni Zlatni album\nSledeći „Vini Pu“ od 7. jula u bioskopima


U petak Dan Narodne biblioteke Srbije – Bookvar\nDruženje sa piscima u ponedeljak 26. oktobra\nCentralna proslava 183. godišnjice Narodne biblioteke Srbije i Nacionalnog dana knjige biće organizovana u petak 27. februara.\nPredsednik Srbije Tomislav Nikolić uručiće Nacionalnu nagradu u oblasti bibliotekarstva “Janko Šafarik” i priznanje za najčitaniju knjigu u mreži javnih biblioteka u 2014. godini.\nNacionalna biblioteka organizovaće povodom proslave godišnjice osnivanja, akciju izgradnje “piramide od knjiga”, za pomoć fondovima biblioteka u Srbiji.\nAkcija formiranja “piramide od knjiga” počeće u petak 27. februara u 11.00 sati ispred Amfiteatra Narodne biblioteke Srbije, a trajaće do Svetskog dana knjige 23. aprila 2015. godine.\nU specijalnoj vitrini biće izložena neka od najznačajnijih dela Stojana Novakovića, povodom smrti tog političara, diplomate, filologa, istoričara i bibliotekara.\nNa proslavi povodom Dana Nacionalne biblioteke u muzičkom delu programa učestvovaće hor Ekvilibrijum, gudački kvartet Inkognito i master klasa violinistkinje Tatjane Balašove (u subotu, 28. februara).\nBiće organizovano predavanje Seli Čejmbers iz Centra za digitalnu humanistiku u Gentu i tribina “Čitam, dakle (ne)postojim” na kojoj će govoriti pisci Vida Ognjenović, Mihajlo Pantić i Jelena Lengold.\nPrva srpska nacionalna biblioteka osnovana je 28. februara 1832. godine u čitalištu Gligorija Vozarovića u Beogradu i taj dan proslavlja se kao Dan Narodne biblioteke Srbije.\nPovodom proslave godišnjice, nacionalna biblioteka u saradnji sa Udruženjem izdavača i knjižara Srbije ponudiće novim korisnicima 50 odsto popusta na članarine.\nPopust mogu dobiti svi koji kupe knjige 27. ili 28. februara u knjižarama Službeni glasnik, Delfi, Laguna, Vulkan, Evro Djunti, Stilos, Zavod za udžbenike, Čarobna šuma, Dobra knjiga i Kreativni centar, navodi se u najavi.\nČITAJTE Konkurs za Nagrade „Sima Cucić”


Đukanović potpisao tužilački zakon | Portal Berane online\nĐukanović potpisao tužilački zakon\nPOČETKOM MAJA ODBIO, PA PONOVO ODLUČIO\nPredsjednik države i lider DPS-a poručio da neće dozvoliti da se baci sumnja na to da bi promjena vlasti mogla da pokvari antifašistički, demokratski i proevropski imidž Crne Gore\nPredsjednik Crne Gore Milo Đukanović potpisao je juče izmjene Zakona o državnom tužilaštvu, koje je jednom vratio Skupštini na ponovno usvajanje, prenose „Vijesti“.\nPredsjednik države i lider opozicionog DPS-a je početkom maja odbio prvi put da potpiše zakon, koristeći ustavnu mogućnost na ponovno odlučivanje.\nParlamentarna većina je u aprilu predložila nove izmjene ovog Zakona nakon što prehodne, kao ni Predlog zakona o tužilaštvu za organizovani kriminal, nije podržala Venecijanska komisija (VK).\nVK je dostavila mišljenje i na revidirani Predlog izmjena zakona o tužilaštvu, u kojem je pohvalila napredak u odnosu na rješenje iz marta, ali je ponovo upozorila na moguću politizaciju Tužilačkog savjeta.\nZbog tužilačkog zakona DPS bojkotuje Skupštinu od 17. maja, jer je, kaku su kazali, vladajuća većina odbila njihovu ponudu da se usvajanje Zakona odloži i pokrenu razgovori o imenovanju čelnih ljudi u pravosuđu.\nĐukanović je juče, odgovarajući na pitanje novinara da li će DPS prekinuti bojkot kada se bude glasalo o smjeni ministra pravde, ljudskih i manjinskih prava Vladimira Leposavića i rezoluciji o Srebrenici, kazao da će DPS kao državotvorna partija biti uvijek u pripravnosti i odgovornosti da doprinese politici antifašizma.\n“Nemojte da imate nikakvu sumnju da će DPS, da nije samo bio, nego će biti u kontinuitetu u stanju pripravnosti i stanju odgovornosti da doprinese ovakvoj percepciji Crne Gore u međunarodnoj javnosti i da spriječi bilo koga od drugih aktera na političkoj sceni Crne Gore da bace sumnju da bi promjena vlasti mogla da pokvari jedan neupitan antifašistički, demokratski, proevropski imidž države Crne Gore. Nijesmo izostajali, nećemo izostati kada god to bude potrebno, jer to smatramo svojom državom i tu nema nikavog mjesta za sumnju”, rekao je Đukanović na konferenciji za novinare sa članovima Predsjedništva BiH Šefikom Džaferovićem i Željkom Komšićem, koji su posjetili Crnu Goru.\nĐukanović je podsjetio da je bivša vlast stavila na dnevni red crnogorskog parlamenta Deklaraciju kojom je prihvaćena rezolucija Evropskog parlamenta o genocidu u Srebrenici.\n“Da li treba da podsjećam da nikada u politici u našem kontinuitetu nije bilo nikoga na visokoj funkciji ko je osporavao taj genocid u Srebrenici, ko je osporavao bilo šta od onog šta se mora smatrati neupitnim vrijednostima savremene civilizacije?”, pitao je Đukanović.\nKomentarišući odnose Crne Gore i Srbije, Đukanović je kazao da odnos Srbije prema Crnoj Gori i drugim državama u ovom vremenu “neodoljivo” liči na odnos Srbije prema susjednim državama devedesetih godina, odnosno da se pod plaštom brige za navodno ugrožena prava srpskog naroda u susjednim državama ugrožava suverenitet susjednih država.\nInsisitiraće da se objavi temeljni ugovor sa SPC\nĐukanović je rekao da je dobro što će se temeljni ugovor sa Srpskom pravoslavnom crkvom (SPC) potpisati u Crnoj Gori.\n“Smatramo lošom okolnošću što se sadržaj ugovora drži u tajnosti i da se to vrlo nemuštu pokušava opravdati nekim političkim ili bilo kojim drugim interesima. Na oprezu smo i insistiraćemo da javnost bude upoznata sa sadržajem ugovora prije potpisivanja. Izražavam nadu da će najodgovorniji ljudi iz izvršne vlasti obezbijediti da sadržaj ugovora sa SPC bude u skladu sa Ustavom i interesima države Crne Gore”, istakao je Đukanović.\nKomšić predlaže razgovor o HE “Buk-Bijela”\nDžaferović je kazao da mu je zadovoljstvo što je na poziv predsjednika Crne Gore došao u službenu posjetu posebno nakon “neprijatne situacije kada je vetom spriječeno da Đukanović dođe u BiH”.\nVeto je postavio član Predsjedništva BiH Milorad Dodik koji nije došao u službenu posjetu Crnoj Gori.\nDžaferović je istakao je da su dobrosusjedski odnosi Crne Gore i BiH primjer za čitav region.\nNemaju neriješenih pitanja sa Crnom Gorom: Komšić i Džaferovi\nNemaju neriješenih pitanja sa Crnom Gorom: Komšić i Džaferović\nKomšić je kazao da sa Crnom Gorom nemaju zajedničkih neriješenih pitanja i da vlade dviju država treba da razgovaraju o izgradnji hidroelektrane “Buk-Bijela”, gdje postoje različiti stavovi.\nSlične teme:Demokratska partija socijalistaDPSDržavno tužilaštvoIstaknutoMilo ĐukanovićMilorad DodikŠefik DžaferovićSPCSrebrenicaSrpska pravoslavna crkvaTužilački savjetTužilački zakoniVDTVenecijanska komisijaVKVrhovno državno tužilaštvoZakon o državnom tužilaštvuŽeljko Komšić\nPajković prekinula štrajk advokata da ne bi osumnjičeni za ubistvo bio pušten na slobodu\nBerane: Prijepodne sunčano, popodne kiša\nPatrijarh Porfirije: Vlast u Crnoj Gori iznevjerila povjerenje Amfilohija (VIDEO)\nVučić: Jasno je da je Rezolucija o Srebrenici protiv interesa srpskog naroda\nMandić: Krivokapić iz “majbaha” sarađuje sa DPS-om, prevario je i narod i Crkvu\n„Krivokapić, Bečić, Đukanović i Abazović proglasili Srbe za genocidan narod i napravili koaliciju“, poručili Mandić i Knežević\nDJEČAKU IZ BARA BANKA OTPISALA NASLIJEĐENI DUG,


Dodik se došao jadati "tatici" Aci, on mu rekao da odraste i da se vrati "mamici" BiH i tamo se bori za RS! « OTPOR.Media\nDodik se došao jadati “tatici” Aci, on mu rekao da odraste i da se vrati “mamici” BiH i tamo se bori za RS!\nPredsjednik Republike Srbije Aleksandar Vučić sastao se u petak u Beogradu sa članom Predsjedništva Bosne i Hercegovine Miloradom Dodikom, a tijekom razgovora dvojica sugovornika ocijenili su da su mir i stabilnost od ključnog značaja za cijelu regiju, prenosi Anadolu Agency (AA).\nKako je priopćeno iz Ureda srbijanskog predsjednika, Dodik je istakao da se “protiv entiteta Republike Srpske i srpskog naroda u BiH vodi besprizorna politička i medijska kampanja, ne samo u Sarajevu, već i u brojnim zapadnim centrima moći”.\n“Kao primer za to, Milorad Dodik je ukazao na obilježavanje dana Republike Srpske i najbrutalnije uvrede koje su tim povodom uslijedile iz Sarajeva i iz usta mnogih zapadnih političara, a koji su običan događaj na kome su nazočile regularne i legalne policijske snage Republike Srpske predstavili kao prijetnju miru, dok stvarno ugrožavanje mira od Zelenih beretki, i njihovo okupljanje u Sarajevu i Bužimu, nisu ni spomenuli”, navodi se u priopćenju.\nDodaje se da je Dodik je naglasio da je “srpskom narodu gotovo nemoguće da se izbori za pravdu i dosljedno provođenje Dejtonskog sporazuma zbog jednostranog i pristranog pristupa, prije svega Sjedinjenih Američkih Država.”\nPredsjednik Srbije Vučić je ocijenio da su sankcije SAD-a protiv Milorada Dodika i drugih službenika Republike Srpske “užasan presedan”, te da jedino mogu da donesu katastrofalne posljedice po razvoj odnosa između tri naroda i dva entiteta u BiH, ali i šire, u cijeloj regiji.\nU priopćenju se također ističe da je “imajući u vidu težinu pozicije cjelokupnog srpskog naroda, a posebno neprimjerene i nepravedne pritiske koji se provode protiv Republike Srpske i njenog rukovodstva”, predsjednik Srbije Vučić zamolio Dodika i sve političke snage u Republici Srpskoj da sudjeluju u radu institucija u BiH” i na najbolji način štite interese srpskog naroda i RS”.\nVučić je istakao da je svaka odluka na rukovodstvu RS-a, ali da i Dodika i sve političke predstavnike u RS moli da razmotre njegov prijedlog jer je, kako je kazao, jasno da neki “politički činitelji koji suštinski ugrožavaju stabilnost cijele regije, neistinama i insinuacijama, krivicu pokušavaju da prebace na srpski narod i RS”.\n“Moja molba predsjedniku Dodiku i svim političkim faktorima u RS nije zahtjev da se sa bilo čim usuglase, ili za bilo što glasaju, naprotiv, moja molba je da sto gdje treba da sjede predstavnici RS ne bude prazan i da se na najbolji mogući način bore za interese entiteta i srpskog naroda”, naglasio je Vučić.\nVučić i Dodik razgovarali su i o tome da Republika Srbija priprema značajnu financijsku podršku entitetu Republici Srpskoj, te da će o tome timovi dvojice predsjednika i dviju vlada ubrzati razgovore i u najskorijem roku obavijestiti javnost.\nDvojica službenika dogovorili su i održavanje velikog sabora Republike Srbije i entieta Republike Srpske, uključujući i zajednički sastanak dviju vlada, za 27.siječanj, kada će se odlučivati o strateškim ekonomskim projektima i daljem unapređenju suradnje u svim oblastima između Republike Srbije i manjeg bh. entiteta.\nPrethodni članakŠirokom lagana pobjeda protiv Proma\nSljedeći članakDebakl lockdowna u Nizozemskoj: Zarazu nije usporio, gnjevnim građanima je svega dosta


Hrapović predlaže Institut za javno zdravlje za Trinaestojulsku nagradu – Portal RTPV\nNaslovna / Vijesti / Društvo / Hrapović predlaže Institut za javno zdravlje za Trinaestojulsku nagradu\nHrapović predlaže Institut za javno zdravlje za Trinaestojulsku nagradu\nRTPV 17. Juna 2020.\tDruštvo Ostavite komentar 170 pregledi\nMinistar zdravlja Kenan Hrapović, saznaje Pobjeda, predložiće da Institut za javno zdravlje ove godine dobije najveće državno priznanje – Trinaestojulsku nagradu.\n“Institut za javno zdravlje je svo akumulirano znanje pretočio u fantastičan poduhvat očuvanja zdravlja i života građana Crne Gore. Njegova veličanstvena uloga u vođenju epidemije SARS-CoV-2 je proizvod višedecenijskog iskustva i postepeno i brižljivo biranog kadra”, istakao je, pored ostalog, ministar Hrapović u obrazloženju svog prjedloga.\nU dokumentu, u koji je Pobjeda imala uvid, on naglašava i da “nije iznenađenje što je Institut za javno zdravlje Crne Gore 31. decembar 2019. godine, kada je Narodna Republika Kina prijavila Svjetskoj zdravstvenoj organizaciji grupisanje slučajeva atipične pneumonije sa zajedničkom epidemiološkom karakteristikom u gradu Vuhan, dočekao spreman, naoružan znanjem, uhodanošću sistema, rutinskom primjenom pravila i standarda“.\n“Iskazani profesionalizam u pripremi za kriznu situaciju, mudar menadžment koji nije dozvolio da virus upravlja nama, već da mi upravljamo njime, bacio je novo svijetlo na funkcionisanje crnogorskog zdravstvenog sistema i uvrstio ga među najspremnije u Evropi i svijetu. Zato Institut za javno zdravlje zaslužuje Trinaestojulsku nagradu kao spomenik na dane učenja koje je poslužilo svrsi spašavanja zdravlja i života ljudi”, obrazložio je ministar zdravlja.\nPoručio je da Institut “stoji kao primjer ostalim institucijama i organizacijama u državi kako se stručno i profesionalno realizuju planirane aktivnosti i strateški dugoročno orjentisano donose planovi zahvaljujući, prije svega, sopstvenom znanju i naučnim dostignućima zaposlenih“.\nU opširnom obrazloženju Hrapović je podsjetio i na istorijat Instituta, posebno ističući naučno-istraživačku i nastavnu djelatnost.\nIstakao je i da u Institutu posebnu pažnju posvećuju njegovanju sopstvenog kadra spremnog da preuzme odgovornost u borbi sa ozbiljnim izazovima.\nPodsjetio je i da je Vlada Crne Gore, u saradnji sa Svjetskom zdravstvenom organizacijom i Mrežom za Jugoistočnu Evropu, podržala nominaciju Instituta u Razvojni zdravstveni centar za nezarazne bolesti Mreže za Jugoistočnu Evropu.\nNaglasio je i da je od 27. do 31. maja 2019. godine Svjetska zdravstvena organizacija organizovala u našoj zemlji “misiju za Zajedničku eksternu evaluaciju u okviru koje je indikator sistema nadzora Centra za kontrolu i prevenciju zaraznih bolesti Instituta za javno zdravlje ocijenjen najvećom ocjenom – pet“.\n“Da je ova petica bila u potpunosti zaslužena, pokazao je Institut za javno zdravlje samo nekoliko mjeseci kasnije na djelu, u praksi, dokazujući da uloženi trud u podizanje svijesti o značaju preventivnih aktivnosti na suzbijanju zaraznih bolesti nije bio uzaludan. Naprotiv”, napisao je, pored ostalog, ministar Hrapović.\nInstitut za javno zdravlje rukovodio je planom zaštite od širenja korona virusa u našoj zemlji, davao preporuke Nacionalnom koordinacionom tijelu za zarazne bolesti koje mjere, kada i u kom obimu treba preduzimati – a rezultat je bio izvanredan.\nCrna Gora bila je posljednja zemlja u Evropi u kojoj je registrovan prvi slučaj korona virusa 17. marta, ali i prva država – korona fri na našem kontinentu – nakon što od 24. maja nije bilo inficiranih.\nPoslije otvaranja granica sa nekim državama, među kojima je i susjedna Bosna i Hercegovina, korona virus je opet registrovan u našoj zemlji. Utvrđeno je da je državljanin BiH koji je u Crnu Goru ušao 10. juna i boravio u Herceg Novom inficiran, a u ponedjeljak 15. juna test je bio pozitivan i Budvaninu koji je nekoliko dana ranije boravio u BiH.\nPredhodno Bolji plasman Pljevaljskog sira uz pomoć Vlade Norveške\nSledeće Programska šema za četvrtak, 18. 6. 2020.


BiH: Ženama mnogo lošije nego muškarcima\nU Sarajevu je danas , povodom Sedmice ravnopravnosti polova, državna agencija koja se bavi tom oblasti, predstavila godišnji izvještaj o položaju žena u svim oblastima života i rada Bosni i Hercegovini. Zakonom o ravnopravnosti polova usvojenom 2003. godine, zabranjuje se diskriminaciju na osnovu pola, nasilje na osnovu pola, uznemiravanje i seksualno uznemiravanje. Iako se zakon odnosi i na žene i na muškarce, praksa i statistika pokazuje da su u BiH žene u većini oblasti one koje, na žalost, prolaze mnogo lošije nego muškarci. Primjera radi, žene od 16 do 64 godine čine tek 35 posto radne snage, a zaposlene su, najčešće, na radnim mjestima na kojima su plate manje od 400 maraka. Iako je evidentno da se broj žena u politici nakon rata povećao, njih danas nema na minsitarskim pozicijama u Vijeću ministara, u vladi FBiH samo jedna žena je ministar,a tek dvije u vladi RS. U malim procentima, zastupljene su i kao članice kantonalnih vlada, direktorice državnih i entitetskih institucija, članice odbora i komisija.\nDirektorica Agencije za ravnopravnost polova Samra Filipović-Hadžiabdić i danas je, prilikom prezentiranja izvještaja, još jednom ponovila da su mediji strateški partner agencije, ali i ukazala na pojavu mizogenih stavova i jezika u nekim od printanih medija.\nAgencija je, također, izradila, u suradnji sa entitetskim gender centrima, Gender akcioni plan BiH, kao petogodišnji strateški dokument. Tim dokumentom definirano je 15 oblasti u kojima je neophodno povećati stepen ravnopravnosti polova, odnoosno povećati učešće žena. To su, između ostalog, oblasti evropskih integracija, političkog i društvenog života, zapošljavanja, obrazovanja, zdravlja, te oblasti usklađivanja profesionalnog i porodičnog života i medija.


·11. aprila 2014. ·Kristina Ivanović, Medijsko pojavljivanje\nU Beogradu je od 3. do 8.og septembra održana studijska poseta „Dođi u Beograd, upoznaj region“ u okviru projekta Omladinski ambasadori pomirenja koje organizuje Omladinski odbor za obrazovenje uz podršku ambasade Kraljevstva Velike Britanije i Severne Irske. Program je ugostio 20 studenata i studentkinja iz Srbije, Bosne i Hercegovine i sa Kosova.\nPolaznici programa su imali priliku da prisustvuju predavanjima i diskusijama na temu bivše Jugoslavije, tranzicione pravde, suočavanja sa prošlošću, evrpskih integracija , i da posete neke od institucija Republike Srbije i upoznaju se sa njihovim radom.\nČitav koncept programa je bio posvećen pomirenju, nenasilju, toleranciji, i mirnim sredstvima rešavanja problema u regionu kojih je dosta, a evropske integracije su korišćene kao pomoćni mehanizam. Program je pružio priliku da mladi razmene mišljenja i načine poboljšanja saradnje u procesu tranzicije na ovim prostorima.\nProgram je koncipiran tako da se ideja pomirenja približi ne samo učesnicima programa već će i nakon završetka studijske posete učesnici i učesnice aktivno raditi na promociji tolerancije i pomirenja u svojim sredinama tako što će organizovati radionice sa slicnom tematikom i pisati eseje o svojim doprinosima pomirenju koji ce kasnije biti objavljeni i dostupni javnosti.


Zelenović u Strazburu: Pomozite da se spasu sloboda i demokratija u Srbiji – На вези\nZelenović u Strazburu: Pomozite da se spasu sloboda i demokratija u Srbiji\n“Vlast u Srbiji je pod kontrolom Aleksandra Vučića i stranke na čijem je čelu, Srpske napredne stranke. U lokalnim samoupravama u kojima je SNS izgubila lokalne izbore, već više od šest godina ogroman broj odbornika je izložen pritiscima centralne vlasti sa ciljem da se apsolutno sve u Srbiji stavi pod kontrolu centralne vlast. Cilj SNS je da, bez izbora, od opozicije postane vlast. Ovo političko nasilje u Srbiji se zove prekomponovanje“, rekao je Nebojša Zelenović, gradonačelnik Šapca, u svom izlaganju pred Savetom Evrope.\nZelenović, predsednik stranke Zajedno za Srbiju i jedan od osnivača Saveza za Srbiju, održao je govor na 35. sednici Kongresa lokalnih i regionalnih vlasti SE na poziv predstavnika tog tela. Izveštaj gradonačelnika Šapca o zloupotrebama republičke vlasti i kršenju građanskih i političkih prava u Srbiji je ujedno i nastavak debate započete pred Savetom Evrope 28. juna u Istanbulu, gde se govorilo o pritiscima naprednjačke vlasti na Paraćin, Čajetinu i Šabac.\nUpravo ova tri grada zajedno su pokrenula inicijativu da se Zelenović obrati SE uz podršku 448 odbornika iz cele Srbije. Zelenović je danas u okviru debate na temu „Gradonačelnici pod pritiskom“ predstavio evropskoj javnosti probleme i izazove sa kojima se susreću uprave malobrojnih gradova u Srbiji u kojima vladajuća Srpska napredna stranka nema većinsu podršku stanovništva.\n“Centralna vlast zloupotrebljava policiju, tajnu službu i vrši pritisak na sudove da bi sprečila izabrane predstavnike da obavljaju svoju dužnost. Od 2012. do danas, u 35 od 170 lokalnih samouprava je došlo do pomenutog prekomponovanja, upravo zbog tih pritisaka. To su teške povrede člana 7 stav 1 Evropske povelje o lokalnoj samoupravi koji se odnosi na uslove vršenja ovlašćenja na lokalnom nivou. Uslovi pod kojima rade predstavnici izabrani na lokalnom nivou treba da su takvi da obezbeđuju slobodno obavljanje njihovih funkcija”, naglasio je Zelenović. On je objasnio da pokušaji „prekomponovanja“ u praksi izgledaju tako što se vrše pritisci na odbornike, koji su vlasnici mandata, kako bi oni prešli u SNS i omogućili toj stranci da ostvari vlast.\n„Postoji 40 dokumentovanih izjava odbornika iz cele Srbije o nuđenju novca, funkcija, otpuštanjima sa posla, zloupotrebama institucija i državnih organa kako bi se prekrajala izborna volja građana“, naveo je Zelenović. On je naveo i neke od u domaćoj javnosti poznatijih afera, i pokušaja pritisaka na lokalnu vlast kao što je izgradnja gondole u opštini Čajetina i opstrukcije od strane centralne vlasti. Tu su optužbe ministarke Zorane Mihajlović o predsedniku opštine Čajetina Milanu Stamatoviću bez dokaza ili sudskih odluka, zahtevi predsednika Osnovnog suda kolegama da se osudi gradonačelnik Zelenović, razbijanje biračkih kutija u Paraćinu i Šapcu ili poteškoće za formiranje vlasti u Vladimircima. Sve ove slučajeve, uz brutalne medijske kampanje protiv opozicije, Zelenović je pomenuo u svom obraćanju evropskim kolegama.\nGradonačelnik Šapca naveo je i da je jedan od najvećih vidova pritisaka na lokalnu samoupravu – finansijski – kontrolom budžeta za rad uprave, koji određuje država, odnosno centralna vlast.\n“Ne postoji nikakvo objašnjenje ni obrazloženje zašto se novac deli na ovaj način, osim što moj grad dobija dva i po miliona, a Zaječar, koji je približno iste veličine, dobija šest miliona, osim činjenice da je njihov gradonačelnik rešio da promeni svoje političko opredeljenje nakon osvojenih izbora i pređe u SNS. Vidite, to toliko košta u Srbiji”, zaključio je Zelenović.\nNakon njegovog govora pred predstavnicima lokalnih vlasti iz Evrope, za reč je zamolio i Zoran Perišić, bivši gradonačelnik Niša i član vladajuće Srpske napredne stranke koji je na Kongres došao kao jedan od učesnika. On je u vremenu predviđenom za pitanja i debatu istakao da navodi gradonačelnika Šapca nisu istiniti, te da se centralna vlast u Srbiji prema svim opštinama odnosi „ravnopravno i izbalansirano“.\n– Nijedna opština nije zanemarena i među brojnim argumentima koji govore u prilog tome je i da je država obezbedila investicije u vrednosti od 10 miliona evra za otvaranje fabrike Jazaki i nova radna mesta, naveo je Perišić. Uz to on je pomenuo i ulaganja u komunalnu i energetsku infrastrukturu kao resurse kojima država pomaže lokalnoj sredini. Perišić je istakao i da je opština Čajetina „jedina koja nije želela da sprovede e-upravu u Evropi“.\nU okviru debate „Gradonačelnici pod pritiskom“, na kojoj je Zelenović govorio, svoja iskustva o vođenju lokalnih uprava izneli su i Žan-Iv Kami, specijalni savetnik za međunarodne odnose delegacije grada Pariza, i Andrzej Poravski, izvršni direktor udruženja gradova Poljske.\nPritisci naprednjaka pred dolazak\nKako se približavala sesija u Strazburu, nasrtaji i pritisci naprednjaka postali su sve jači, a u te svrhe čak su se angažovali i državni organi. Gradsku vlast Šapca su tokom pet nedelja okupirale novosadska policija i inspekcije koristeći brojne neprimerne optužbe i insinuacije. Takođe, naprednjački poslanici, odbornici i jurišnici zvanično ali i širenjem lažnih vesti na sve načine vrše pritisak na gradonačelnika Zelenovića. On je više puta opovrgao sve ove optužbe u javnosti. Najnoviju krivičnu prijavu protiv gradonačelnika podneo je narodni poslanik SNS Boban Birmančević zbog navodne malverzacije sa 72 stana u vlasništvu grada. Takođe se javno tvrdi da je Zelenović učestvovao u kupovini glasova tokom lokalnih izbora 2016. godine, kao i da je oštetio gradski budžet. Zelenović je u više navrata demantovao ove navode pružajući javnosti brojne dokaze da navedene malverzacije i ne postoje najavljujući tužbe protiv onih koji su ih iznosili.\nThe post Zelenović u Strazburu: Pomozite da se spasu sloboda i demokratija u Srbiji appeared first on Savez za Srbiju.\n← Меј: Нећу постићи договор о Брегзиту по сваку цену\nТриван на састанку са НВО поводом учешћа на Конференцији УН о биодиверзитету →\nКатегорије Изабери категорију Грађански активизам (173) Синдикати (173) Култура (12.216) Култура: Новости/вести (11.475) Култура: Пројекти (341) Медији (4.067) Медији: Блог (3.090) Медији: Блог: Паланка данас портал (3.090) Медији: Гугл+ (977) Медији: Гугл+: Вести – News – Новости (975) Медији: Гугл+: Нећу да потпишем уговор на латиници (2) Некатегорисано (1) Образовање (542) Образовање: Основне школе (95) Политика (12.069) Политика: Власт (4.391) Политика: Власт: Јединствена Србија (15) Политика: Власт: Социјалистичка партија Србије (1.948) Политика: Власт: Српска напредна странка (2.428) Политика: Опозиција (7.678) Политика: Опозиција: Савез за Србију (7.678) Политика: Опозиција: Савез за Србију: Двери (1.075) Политика: Опозиција: Савез за Србију: Демократска странка (1.031) Политика: Опозиција: Савез за Србију: Заједно за Србију (31) Политика: Опозиција: Савез за Србију: Здрава Србија (301) Политика: Опозиција: Савез за Србију: Левица Србије (378) Политика: Опозиција: Савез за Србију: Народна странка (2.490) Политика: Опозиција: Савез за Србију: Покрет за преокрет (305) Политика: Опозиција: Савез за Србију: СЛОГА – Удружени синдикати Србије (224) Свет (23.345) Русија (23.345) Технологија (107) Информационо комуникационе технологије (107) Интернет (107) Управа (1.551) Влада Србије (396) Локална самоуправа (54) Локална самоуправа: Званични сајтови/блогови (54) министарства Владе Србије (699) Народна скупштина (402)\nГугл+ (977) Русија (23345) Смедеревска Паланка (3170) Србија (7678) деца и омладина (447) информационе технологије (107) култура (12245) основна школа (69) парламент (402) политика (4387) синдикати (173) управа (1062)


Sportske.net - Nemci pretresli statistiku - Utakmice sa Srbijom garantuju golove i svetske titule!\nNemci pretresli statistiku - Utakmice sa Srbijom garantuju golove i svetske titule!\nIzvor: Sportske.net, dfb.de\nNa zvaničnom sajtu Fudbalskog saveza Nemačke (DFB) napravljen je osvrt na dosadašnje duele koje su "Panceri" vodili sa reprezentacijom Srbije.\nDan uoči prijateljske utakmice koju će fudbalske reprezentacije Nemačke i Srbije odigrati u Volfsburgu, na zvaničnom sajtu FS Nemačke pojavio se zanimljiv tekst.\nRadi se praktično o pretresanju statistike i zanimljivih činjenica vezanih za međusobne mečeve dve zemlje.\nPod naslovom "Golovi su garantovani" urednici zvaničnog sajta FS Nemačke podsećaju da su "Panceri" protiv Jugoslavije, Srbije i Crne Gore i Srbije odigrali 28 utakmica i da su dobili 16 mečeva, a da pritom nijedna utakmica nije završena bez golova.\nSrbija je Nemačku uspela da savlada osam puta, četiri puta je bilo nerešeno, a istorijat međusobnih duela otvoren je 26. februara 1939. godine na "Olimpijskom stadionu" u Berlinu.\nPrvi meč između Nemačke i Srbije završen je trijumfom "Pancera" rezultatom 3:2, iako je naš državni tim dva puta imao vođstvo zahvaljujući golu Aleksandra Petrovića i autogolu Hansa Kodta.\nNemci pred duel sa "Orlovima" kao zanimljiv izdvajaju još jedan podatak. Na putu ka prve tri titule svetskog prvaka Nemačka je za rivala imala Jugoslaviju. Prvi put je to bilo na SP u Švajcarskoj 1954. godine, kada su nas "Panceri" savladali sa 2:0 u okviru četvrtfinala Mundijala. Dvadeset godina kasnije Nemačka je kao domaćin savladala Jugoslaviju (2:0) u drugoj fazi takmičenja, a 1990. godine na otvaranju SP Nemci su tukli "plave" sa 4:1 u Milanu. Dve reprezentacije osam puta su igrale na Evropskim i Svetskim prvenstvima, a jako je zanimljivo da je samo sa Italijom reprezentacija Nemačke imala više međusobnih duela (9) na velikim takmičenjima.\nNisu Nemci zaboravili na poraz koji je Srbija priredila izabranicima Joakima Leva na SP u Južnoj Africi 2010. godine. Taj trijumf Srbi i dalje smatraju najvećim od osamostaljenja države.\nZanimljivo je da će sutrašnji meč u Volfsburgu biti drugi koji će Nemačka odigrati na tom stadionu. Nadamo se da Srbija neće proći kao selekcija Kanade 1. juna 2003. godine. Tada su "Panceri" posle preokreta slavili sa 4:1.\nKrizni stab za reprezentaciju je jedino resenje.


JUNKER OZNAČIO SRBIJU KAO LIDERA EU INTEGRACIJA! Dačić: Nadam se da ću biti živ kad Srbija uđe u EU - GlobalCir\nPredsjednik Evropske komisije Žan-Klod Junker izjavio je da Srbiju vidi kao jednog od lidera za ulazak u Evropsku uniju i najavio svoju posjetu Beogradu na proljeće sljedeće godine, međutim nisu svi toliko optimistični po pitanju euro integracija.\n“Predsjednik i premijerka su zajedno ocijenili EU pristupni proces Srbije. Predsjednik Junker je ponovio da, kao što je već rekao u svom govoru o Stanju Unije, on vidi Srbiju kao jednog od lidera za ulazak u EU tokom sljedećih godina”, stoji u saopštenju proslijeđenom Tanjugu poslije sastanka predsjednika Junkera i premijerke Srbije Ane Brnabić u Briselu.\nU Evropskoj komisiji kažu da je Junker tokom razgovora čestitao Ani Brnabić na njenom mandatu na čelu srpske vlade i pohvalio njen izbor da Brisel bude njena prva međunarodna zvanična posjeta.\n“Predsjednik i premijerka su se saglasili da u okviru pristupnog procesa Srbija mora da nastavi da primjenjuje reforme, posebno one u oblasti vladavine prava, uz naglasak na činjenici da to nije pitanje brzine već postizanje visoko kvalitetnih rezultata za građane Srbije“, navodi se dalje u saopštenju sa sastanka predsjednika Evropske komisije i premijerke Srbije.\nTokom razgovora sa Anom Brnabić, Junker je ohrabrio Srbiju da nastavi sa konstruktivnom ulogom u cilju stabilnosti cijelog regiona Zapadnog Balkana.\nU Evropskoj komisiji kažu da je Žan-Klod Junker prihvatio poziv da posjeti Beograd, najvjerovatnije na proljeće sljedeće godine.\nMeđutim nisu svi tako optimistični.\nU okviru teme glavnog panela danas, a koja se odnosi na Berlinski proces i domenet, Dačić je između ostalog govorio o velikoj inicijativi za put Niš – Priština – Tirana, koji je on ,akako je rekao, kandidaovao još na prvom sastanku ministara spoljnih poslova balkanske šestorke.\n“No, bez obzira na to sto će svako da meri neke projekte i koliko su realizovani, mislim da je sama ideja korisna i pozivitna za naš region i zahvlalni smo svima koji su pokrenuli Berlinski proces“, poručio je Dačić, koji je najavio da će naredne godine domaćin glavne konferencije biti London.\n“Za razliku od Turske”, poručio je šaljivo.


SDP - Zukorlić imenovanjem Hajra Tutića i supruge vređa inteligenciju bošnjaka - video - SandzakHaber.Net , Sandžačke Internet Novine !\nNaslovna Sandžak Novi Pazar SDP – Zukorlić imenovanjem Hajra Tutića i supruge vređa inteligenciju bošnjaka –...\nSDP – Zukorlić imenovanjem Hajra Tutića i supruge vređa inteligenciju bošnjaka – video\nOd Redakcija - 27. Decembra 2013. 0 339 Podeli na Fejsbuku\ntweet Novi Pazar – Sandžačka Demokratska Partija saopštila je da se juče videlo ko su ti pompezno najavljivani novi ljudi i nova snaga Muamera Zukorlića i njegove stranke. SDP je ocenila da poliltičko angažovanje Hajra Tutića saradnika UDBE i Elme Zukorlić supruge Muamera Zukorlića predstavlja politički skandal.\n“Na žalost, videlo se ono na šta smo upozoravali godinama, srušene su sve barijere između islamske zajednice, politike i nacije i sada je sve bezlična masa njegovog biznisa” kaže se u saopštenju SDP.\nU saopštenju se dodaje da je Zukorlić u svoju stranku BDZ Sandžaka doveo i svoju ženu Elmu Zukorlić kao i Hajra Tutića.\nPravi je skandal da Hajro Tutić, čovek koji je bio saradnik UDBE i svih ostalih službi od vremena komunizma pa do danas, dobije neku funkciju u javnom životu. SDP ocenjuje da Hajro Tutić mora da odgovara za rasparčavanje islamske zajednice.\n“On je čovek koji se posle Zukorlića najviše obogatio na leđima “Vakufa” i čovek koji je posle Muamera Zukorlića najviše zla naneo islamskoj zajednici”.\nSandžačka demokratska partija tvrdi da je imenovanje Elme Zukorlić na mesto predsednika nadzornog odbora da u njegovo ime nadzire poslušnike, što govori o paranoji u kojoj se Zukorlić nalazi.\n“To puno govori šta Zukorlić misli o Bošnjacima, on je u svoju stranku doveo ljude kojima ni sam ne veruje”.\nUpada u oči i grupa batinaša kojima je dao ime “resor za bezbednost” to je Zukorlićeva lična pratnja koja naoružana po Novom Pazaru krstrari džipovima.\n“Ovaj odred za uterivanje straha je Muameru toliko bitan da ga je poverio ni manje ni više nego svom rođenom bratu Muhamedu Zukorliću” kaže se u saopštenju SDP-a.\nKada se vidi ko su ljudi na čelnim pozicijama u BDZ Sandžaka i da su to Jahija Fehratović, Sead Šaćirović, Samir Tandir, Amela Zoranić, Usame Zukorlić, Ismet Zukorlić, Muhamed Zukorlić i njima slični jasno je da su inteligentni ljudi odavno napustili Muamera.\n“On je sada ostao sa šačicom polupismenih poslušnika i izgleda da nema puno kriterijuma po kojima funkcioniše ili su mu na platnom spisku, ili si u krvnom srodstvu”.\nŠta nas očekuje sutra ako to grupacija osvoji neku vlast, hoćemo li kupovati hleb i mleko u Zurkorlićevim prodavnicama? A svako ko kupi na drugom mestu biće, izdajnik, otpadnik i ko zna šta još znaju da prirpišu neistomišljenicima kaže se u saopštenju SDP-a.\nKLJUČNE REČInovi pazarSdp PODELI\ntweet Prethodni tekstVidaković napustio Novi PazarSledeći tekst“Mekdonalds” iskopao grob samom sebi: Apelovao na radnike da ne jedu brzu hranu Redakcija\tPOVEZANE OBJAVEVIŠE OD AUTORA


Menadžeri Volkswagena prinuđeni da kao službena koriste konvencionalna vozila - Auto Republika\nPoznato je da tražnja za elektromobilima raste skokovitim tempom, pa je to razlog zašto rukovodeći slojevi nemačke kompanije VW bivaju privremeno da za sopstvene poslovne potrebe naručuju električne automobile, kako je inače prvobitno bilo planirano, a u cilju promocije elektromobilnosti. Zamisao je predviđala da prvi manekeni baterijskih modela budu upravo ljudi iz rukovodećih struktura.\nViša uprava marke Volkswagen je na sastanku održanom pre nekoliko dana donela odluku da se, usled nabujale popularnosti električnih vozila, primeni neobična mera. Počev od nedelje koju upravo ispraćamo, oko 18 hiljada izvršnih rukovodilaca zaposlenih u kompaniji će prestati da budu u mogućnosti da za službene potrebe naručuju električne automobila. Kome od njih, u narednom periodu bude trebao službeni automobil, moraće da se zadovolji dopunjivim hibridom ili pak konvencionalnim automobilom.\nNemoguće je povećati proizvodne kontigente električnih automobila pošto su svi kapaciteti već granično opterećeni, navodi se u internom kompanijskom dopisu adresiranom na jednog korisnika službenog vozila. “To je razlog zašto su znatno produženi rokovi isporuke.” Brojno stanje kompanijske flote elektromobila će morati da ostane ograničeno sve do poslednjeg tromesečja ove godine.\nJoš prošlog avgusta je upravni odbor kompanije VW pozvao niže rangirane rukovodioce da za službene potrebe naručuju električna vozila, kako bi se doprinelo redukciji isparenja CO 2, dok su oni koji su tvrdoglavo insistirali na konvencionalnim vozilima bili prinuđeni da na ime odštete, kompaniji plaćaju 15 evra mesečno. VW je sada ukinuo i tu odštetu u vidu mesečne isplate pomenutog iznosa, što će ostati na snazi sve do daljnjeg.\nIz kompanije naglašavaju da je već sada više od 7 hiljada kompanijskih vozila elektrifikovano, što je kritično važno doprinelo tome da emisioni ciljevi vezani za prosečnu flotnu emisiju 2021. godine budu ispunjeni.\nNa lokalnoj, interkompanijskoj mreži, to jest na intranetu je VW takođe naglasio kolika je trenutna tražnja za baterijskim vozilima. Heč ID.3 je do sada naručen od strane 100 hiljada kupaca, dok je do kraja maja, modele ID.3 i ID.4, naručilo oko 55 hiljada ljudi. Model s povišenom pozicijom sedenja iz ovog dvojca je bio najtraženiji elektromobil u Švedskoj tokom maja.\ntags: elektromobilnost šta voze menadžeri u autoindustriji vw\nprevious Cene za Peugeot 308 u domovini od 25 do 45 hiljada evra\nnext Javnost zaprepašćena novim američkim "presretačima"\nPrvi tizeri za Daciju Spring i novi Renaultov koncept\nFord opet tuži vlasnika modela GT\n30/07/2018 - 09:20\nFord Bronco R koncept nagoveštava serijski model (VIDEO)\n05/11/2019 - 08:13\nSedam nemačkih gradova insistira na uvođenju radikalnog ograničenja brzine kretanja vozila\n09/07/2021 - 10:36\nMercedes-AMG GLC 63 S 4Matic+ novi rekorder Nirburgringa (VIDEO)\n22/11/2018 - 17:18


Svijet previše očekuje od Bajdena?\nizabran za predsjednika sad\nU trenutku kada većinu Amerikanaca ne zanima spoljna politika, veliki broj svjetskih lidera nakon poraza Donalda Trampa računa da će SAD preuzeti ulogu globalnog lidera i obnoviti tradicionalna savezništva\n17004 pregleda\t274 reakcija\t29 komentar(a)\nNovoizabrani predsjednik Sjedinjenih Država Džo Bajden je u prvom obraćanju nakon proglašenja pobjede obećao da će odmah početi da radi na prevazilaženju podjela u američkom društvu, vratiti osjećaj normalnosti u Bijelu kuću poslije mandata u kojem je republikanac Donald Tramp hvalio autoritarne strane lidere, prezreo dugogodišnje globalne saveze, odbio da se ogradi od rasista i na kraju doveo u sumnju legitimitet američkog izbornog sistema.\nBrojni svjetski lideri su, ignorišući Trampovo odbijanje da prizna poraz, pozdravili Bajdenovu pobjedu koju vide kao signal da će SAD ponovo preuzeti ulogu globalnog lidera.\nEvropa je, kako piše portal „Politiko“, najviše slavila, a taj kontinet će nakon četiri godine upornih sporenja, kritika i otvorenog neprijateljstva u Bijeloj kući imati saveznika. Uoči izbora mnogi su strahovali da bi još jedan Trampov mandat mogao izazvati kolaps transatlantskog odnosa, na koji se od Drugog svjetskog rata oslanjaju evropski prosperitet i stabilnost.\nEvropski saveznici koji su se redovno sporili sa Trampom oko potrošnje na odbranu i trgovine i njegove spoljnopolitičke agende su među prvima čestitali demokratskom kandidatu. Francuski predsjednik Emanuel Makron - čiji je u početku bliski odnos sa Trampom veoma brzo postao napet, pozvao je na zajedničku saradnju u prevazilaženje izazova, dok je njemačka kancelarka Angela Merkel pozvala na novi početak.\nBajdenove pristalice slave pobjedufoto: Reuters\nPojedini lideri koji su smatrani Trampovim saveznicima takođe su uputili čestitke novoizabranom predsjedniku. Britanski predsjednik Boris Džonson, kojeg je Bajden u jednom navratu nazvao Trampovim „fizičkim i emotivnim klonom“, a čija će vlada morati da o novom trgovinskom sporazumu pregovara sa administracijom novog predsjednika, uputio je čestitke preko Tvitera i naveo klimatske promjene, trgovinu i bezbjednost kao ključne prioritete.\nPoljski predsjednik Andžej Duda, koji je na meti kritika zbog novih političkih ograničena za koje se smatra da guraju državu u autokratiju, kazao je da je odlučan da „zadrži kvalitetne odnose na visokom nivou“. Trampova administracija je potpisala sporazume za premještanje hiljada američkih vojnika u Poljsku nakon što je najavila povlačenje tih snaga iz Njemačke, u odluci koju bi Bajden mogao preinačiti.\nPredsjednik Evropskog savjeta Šarl Mišel pozdravio je priliku sa „snažno transatlantsko partnerstvo sa Bajdenom“, navodeći multilateralizam, klimatske promjene i trgovinu kao ključne prioritete.\nGeneralni sekretar NATO-a Jens Stoltenberg takođe je pozdravio izbor Bajdena kao „snažnog pristalice NATO-a i transatlantskog odnosa“. U Vašingtonu, Rojtersov novinar je fotografisao Bajdenovog pristalicu kako obmotan NATO zastavom slavi ispred Bijele kuće.\nPreviše optimistična očekivanja Evrope\nNakon traumatičnog i nepredvidivog Trampovog mandata, mnogi evropski zvaničnici sada vjerovatno vide zlatnu priliku ne samo da poprave transatlantske odnose, već i da ih obnove i redefinušu za naredne godine. Međutim, u svijetu koji pokušava da izađe na kraj sa pandemijom, potencijalnom ekološkom katastrofom i širenjem autoritarizma takva očekivanja su možda previše optimistična, navodi portal „Politiko“ i dodaje da Bajden neće biti lak partner.\nNeovisno od njegovih simpatija prema Evropi, Bajden će kao i Barak Obama, jasno tražiti od Evropljana da manje pričaju, a više rade, ukoliko žele ravnopravno partnerstvo sa SAD i kako bi izbjegli povratak trampizma za četiri godine.\nU oblasti odbrane dva procenta BDP-a, koliko se od država očekuje da izdvajaju iz budžeta, će ostati i Bajdenov zahtjev - mada će on vjerovatnije umjerenije podsjećati Evropljane da mnoge države (najviše Njemačka) ne izdvajaju dovoljno.\nOčekuje se i da Bajden jasno stavi do znanja da u trenutku kada SAD usmjeravaju pažnju na Kinu, Evropa treba da predvodi napore za suprotstavljanje širenja uticaja Kine i Rusije na tom kontinentu. Mada je Bajden glasno naglašavao neophodnost suprotstavljanja ruskoj agresiji, on Kinu takođe smatra dugoročnom prijetnjom.\nUporkos tome što se Evropska komisija pridružila Vašingtonu proglasivši Kinu „sistemskim rivalom“, taj stav ne dijeli svaka evropska prijestonica. Najveća prepreka je Njemačka, država da najsnažnijim vezama sa Kinom. „Politiko“ piše da će Bajden tražiti od Berlina i drugih uzdržanih prijestonica da se pridruže koaliciji demokratija na čelu sa SAD kako bi zaustavili rast uticaja Kine. Veliko pitanje je hoće li Evropljani poslušati SAD i između ostalog isključiti Huavej iz postavljanja 5G mreže.\nKada je u pitanju trgovina, pregovori sa Bajdenovom adminstracijom će vjerovatno biti prijatniji, ali to ne znači da će biti laki naročito ako se ima u vidu da je američki trgovinski deficit sa Evropom porastao na preko 170 milijardi dolara. „Politiko“ navodi da bi Bajden međutim mogao otvoriti vrata za sporazum o slobodnoj trgovini. Posljednji pokušaji u tom pravcu, za vrijeme Obamine administracije, zamrli su zbog nesuglasica sa obje strane Atlantika. Evropski lideri su, međutim, spremni da ponovo pokušaju, naročito u trenutku kada njihove ekonomije posrću zbog pandemije.\nUkoliko postoji jedna oblast u kojoj je zagrantovan napredak u odnosima Evrope i SAD, onda su to klimatske promjene. „Vašington post“ je juče objavio da Bajden planira da odmah po ulasku u Bijelu kuću potpiše niz dekreta među kojima je ponovno priključivanje SAD Pariskom sporazumu o klimatskim promjenama kao i poništavanje Trampove odluke o povlačenju iz Svjetske zdravstvene organizacije i zabrane ulaska u SAD stanovnicima nekoliko većinski muslimanskih država.\nPovratak SAD u Pariski sporazum bi za Evropu bio značajan korak dobre volje, a Bajden je tokom kampanje naglasio i da smatra da SAD treba da smanje oslanjanje na naftu i gas tokom dugoročnog perioda.\nTurska može najviše da izgubi\nTurska je juče prilično uzdržano reagovala na Bajdenovu pobjedu, a potpredsjednik Fuat Oktaj je kazao da to neće promijeniti odnose između starih saveznika, mada se većina analitičara ne slaže sa tom tvrdnjom.\nRojters piše da bi Turska mogla izgubiti više nego bilo koja druga zemlja, pošto se očekuje da će Bajden pooštriti stav SAD prema stranim vojnim intervencijama predsjednika Tajipa Erdogana i prema njegovoj bliskoj saradnji sa Rusijom. Još jedan krupan kamen spoticanja između dvije zemlje je i odbijanje Vašiongtona da izruči muslimanskog sveštenika Fetulaha Gilena, kojeg ankara optužuje za organizovanje propalog puča 2016.\nSporna tema između saveznika jeste i turska kupovina ruskog sistema raketne odbrane, zbog čega se Ankara suočava sa američkim sankcijama. Do sada je Trampova administracija izbjegavala da uvede sankcije, a Oktaj je juče kazao da se nada da će se i Bajdenova administracija uzdržavati od jednostranih koraka. On je takođe kazao da će Ankara tražiti od buduće administracije da prekine podršku kurdskim grupama u Siriji i da izruči Gilena.\nRusi se nadaju predvidivijoj politici\nIz Rusije ni juče nije zvanično komentarisana pobjeda demokratskog kandidata, a uoči izbora predsjednik Vladimir Putin, mada odbacujući Bajdenovu antirusku retoriku, pozdravio je komentare o kontroli nuklearnog naoružanja. Putin je takođe stao u odbranu Bajdenovog sina Hantera pred Trampovim optužbama za poslovne malverzacije.\nBBC piše da Bajden i Putin ni najmanje nijesu idealan spoj na geopolitičkoj sceni, i da bi se Kremlj mogao suočiti sa snažnijim pritiskom i dodatnim sankcijama Vašingtona. Moguće je da će i SAD sa demokratom u Bijeloj kući pokušati da se osvete za navodno rusko uplitanje u izbore 2016.\nRuski komentatori ipak, kako prenosi BBC, smatraju da će Bajdenova administracija makar biti predvidljivija od Trampovog tima i da će sa njom biti lakše postići dogovor oko ključnog sporazuma o smanjenju nuklearnog naoružanja, Novi start, koji ističe sljedećeg februara.\nOdluke o Jerusalimu i ambasadi ostaju?\nPalestinski predsjednik Mahmud Abas juče je čestitao Bajdenu u saopštenju koje je nagovijestilo da bi mogao prekinuti trogodišnji bojkot Bijele kuće, Abas je prekinuo sve političke kontakte sa Trampovom administracijom nakon što je američki lider 2017. godine odlučio da prizna Jerusalim kao prijestonicu Izraela i tamo premjesti ambasadu.\n„Radujem se saradnji sa novoizabranim predsjednikom i njegovom administracijom u cilju jačanja palestinsko-američkih odnosa za ostvarivanje slobode, nezavisnosti, pravde i dostojanstva našeg naroda“, naveo je Abas.\nAbasov bojkot je bio popularan među Palestincima koji su juče slavili Trampov poraz.\nBilbord u tel Avivu u Izraelufoto: Reuters\nBajden je u više navrata kazao da će obnoviti finansiranje Zapadne obale i Gaze, koje je Tramp prekinuo, uključujući i pomoć preko US AID-a i UN agencija. Rojters podsjeća da se on u prošlosti protivio izgradnji izraelskih naselja na okupiranoj Zapadnoj obali i izrazio je podršku dvodržavnom rješenju konflikta.\nMeđutim, britanska agencija navodi da je malo vjerovatno da će on preinačiti odluku o Jerusalimu i ambasadi, a Bajden je takođe i pozdravio poboljšanje odnosa Izraela sa arapskim susjedima, iako su Palestinci osudili te poteze.\nPolitički analitičar iz Gaze Hani Habib je kazao da će Bajden podsticati Abasa da obnovi pregovore sa Izraelom, ali da se tom temom neće baviti u skorije vrijeme.\n„Kada je u pitanju spoljna politika, Bajden ima mnogo važnije i hitnije teme od izraelsko-palestinskog konflikta, poput Irana, NATO-a i saveza sa Evropom“.\nPalestinci su slavili Bajdenovu pobjedu: Grafit u Gazifoto: Reuters\nIzraelski predsjednik Benjamin Netanjahu, strani lider koji je vjerovatno imao najviše koristi od Trampovog mandata, juče je uputio čestitku Džou Bajdenu rekavši da su oni „prijatelji 40 godina“ i da zna da je on „veliki prijatelj Izraela“. „Radujem se radu sa vama u cilju daljeg jačanja specijalnog saveza SAD i Izraela“, objavio je Netanjahu na svom Tviter nalogu, na kojem mu je i dalje profilna fotografija sa predsjednikom Trampom.\nU narednom tvitu Netanjahu se zahvalio Trampu: „Hvala Donaldu Trampu na prijateljstvu koje je pokazao prema državi Izrael i meni lično, zbog priznavanja Jerusalim i Golana, zbog suprotstavljanja Iranu, zbog istorijskih mirovnih sporazuma i zbog toga što je američko-izraelski savez doveo do neviđenih visina“.\nTrampov uspjeh na Bliskom istoku\nNeovisno što neko misli o Trampovoj spoljnoj politici, nesporno je da je on postigao napredak na Bliskom istoku u popuštanju tenzija između Izraela i pojedinih njegovih susjeda, piše „Politiko“.\nTo bi moglo otežati Bajdenu da preinači Trampovu odluku o napuštanju nuklearnog sporazuma sa Iranom, naročito ako bi to dovelo u pitanje nedavni napredak u odnosima. Još jedna prepreka je i skorije ponašanje Irana, gdje se rukovodstvo vratilo obogaćivanju uranijumu mimo dozvoljenih granica i postalo ratobornije prema susjedima.\nMada se EU, koja dogovor sa Iranom smatra jednim od svojih najvećih diplomatskih dostignuća, čvrsto drži sporazuma i prediviđa povratak SAD tokom Bajdenovog mandata, to je nešto što će Amerika, pa čak i demokrate, teško prihvatiti. Evropa, kako navodi „Politiko“ vjerovatno može da računa na smanjenje prijetnji američkim sankcijama kompanijama i pojedincima koji posluju sa Iranom.\nBajden se, prema pisanju „Forin polisija“, nalazi u nezavidnoj poziciji, jer ukoliko republikanci zadrže kontrolu u Senatu, on neće moći da progura ozbiljne domaće zakone. Umjesto toga, mogao bi se fokusirati na spoljnu politiku koja ga je u velikoj mjeri zanimala tokom najvećeg dijela njegove političke karijere. Ipak, i u toj oblasti on će morati da se bori sa republikanskim Senatom prilikom imenovanja savjeta za nacionalnu bezbjednost po sopstvenom izboru.\n„Forin polisi“ ističe da tu postoji još jedan problem jer većinu Amerikanaca ne zanima spoljna politika, a fokusiranje na inostranu arenu bi moglo rezultirati optužbama da zanemaruje domaći front. Čak i ukoliko Bajden postigne krupne spoljnopolitičke pobjede, to se neće značajnije odraziti na njegovu ni na popularnost demokrata. Za veliku i ambicioznu spoljnu politiku potrebna je snažna država i ujedinjen narod, piše „Forin polisi“ i dodaje da će to biti veoma teško naročito u eri kada SAD više nijesu ni neprikosnovena ni jedinstvena sila.\nPošto mu je propao „plan A“, Orban čestitao Bajdenu\nMađarski predsjednik Viktor Orban čestitao je juče Džou Bajdenu na izbornoj pobjedi, koja bi mogla zakomplikovati odnose sa Vašingtonom nakon što je ovaj nacionalistički lider u jednom navratu optužio američke demokrate za „moralni imperijalizam“.\nOrban, na vlasti od 2010. koji je u septembru kazao da je pobjeda Donalda Trampa njegov „plan A“ i da on nema plan za Bajdena u Bijeloj kući, sukobio se sa administracijom Baraka Obame u kojoj je Bajden bio potpredsjednik zbog onoga što su Orbanovi kritičari nazivali erozijom demokratskih vrijednosti u njegovoj vladi.\n„Dozvolite da vam čestitam na uspješnoj predsjedničkoj kampanji. Želim vam dobro zdravlje i nastavak uspjeha u obavljanju važih izuzetno odgovornih dužnosti“, napisao je Orban u pismu Bajdenu.\nBajden često optužuje Trampa da podržava autoritarne lidere širom svijeta, uključujući i Mađarsku.\n„Vidite šta se dogodilo svuda od Bjelorusije do Poljske i Mađarske, uspon totalitarnih režima u svijetu... ovaj predsjednik je prigrlio sve svjetske nasilnike“, kazao je Bajden tokom izborne kampanje.\nČestitke iz regiona, Janša tvrdi da je Tramp pokraden\nNakon što je prethodno kazao da ne želi da bude „među prvih 50 bjelosvjetskih lidera koji se guraju da čestitaju”, predsjednik Srbije Aleksandar Vučić uputio je juče „iskrene čestitke“ Džou Bajdenu na izboru za šefa države SAD.\n„Želim vam mudrosti i odlučnosti da se suočite sa postojećim izazovima na dobrobit Amerike i svijeta. Nadam se nastavku dobre saradnje sa Vama kakvu smo imali i sa Donaldom Trampom, na čemu smo mu veoma zahvalni“, napisao je Vučić na svom Tviter nalogu.\nNa vijest o Bajdenovoj pobjedi Vučić je u subotu rekao da bi za Srbiju bilo bolje da je pobijedio Tramp.\nIz tročlanog predsjedništva BiH Bajednu su otišle dvije čestitke, od predsjedavajućeg Šefika Džaferovića i hrvatskog člana Željka Komšića, dok se srpski član državnog vrha Milorad Dodik ni juče nije oglašavao. Komšić i Džaferović u odvojenim čestitkama izrazili su nadu da će Bajdenova pobjeda biti novi podsticaj napretku BiH na putu ka članstvu u EU i NATO.\nProtest Trampovih pristalica u Mičigenufoto: Reuters\nDodik je ranije pozvao Srbe koji žive u SAD da glasaju za Donalda Trampa nazivajući Bajdena „srbomrscem”.\nPo proglašenju izborne pobjede, Bajdenu su čestitke uputili hrvatski predsjednik Zoran Milanović uz uvjerenje da će to „značiti obnovu transatlantskog partnerstva, a Hrvatskoj u Bijelu kuću dovesti saveznika i prijatelja”.\nBajdenu su čestitali i predsednici Sjeverne Makedonije Stevo Pendarovski, Albanije Iljir Meta, kao i predsjednik Slovenije Borut Pahor.\nSlovenački premijer Janez Janša ostaće upamćen kao jedini lider koji je požurio i čestitao pogrešnom kandidatu, Donaldu Trampu, prije nego što je izborni ishod bio izvjestan. Nakon greške, Janša na svom Tviter nalogu objavljuje teorije zavjere i optužuje demokrate za masovnu izbornu prevaru.\nSADSAD izboriDžo BajdenDonald TrampŠarl MišelViktor OrbanAleksandar VučićAndžej DudaJanez Janša


Bliski kulturni, politički i ekonomski odnosi mogu pomoći da se prežive teška vremena\nPannon RTV/Alen Igumanović\nZajednica vojvođanskih Mađara održala je tradicionalnu proslavu Dana Svetog Ištvana na Paliću.\nPosetioce je na obali jezera već popodne čekao vašar rukotvorina, a uveče u 19.30 je počela ekumenska svečanost sa posvećenjem hleba. Prisutnima su se obratili Mate Kočiš, lider poslaničke grupe vladajuće mađarske stranke Fides i Ištvan Pastor, predsednik Saveza vojvođanskih Mađara.\nČvrsta nacija, organizovana država, pravni poredak, suverenitet i zaštita hrišćanskog sveta Evrope. Mi, Mađari znamo već hiljadu godina, šta je naš zadatak i naša misija – istakao je u svom govoru Mate Kočiš. Lider poslaničke grupe Fides je dodao: sada, kada je Evropa ponovo u opasnosti, kada se naša hrišćanska kultura i naše vrednosti suočavaju sa do sada neviđenim izazovima, opet možemo računati jedni na druge i na naše saveznike.\nMate Kočiš, lider poslaničke grupe Fides, Mađarska: „Mađarska je prikupila dovoljno snage za nadmetanje, i u srednjoj Evropi se formirao takav saveznički sistem, koji je u stanju da se takmiči sa drugim privrednim regijama, i može nametnuti odlučujuće političke stavove o budućnosti kontinenta. Ubeđeni smo da će integracija Srbije, a sa Srbijom i vojvođanskih mađara, Evropska unija postati jača i bogatija. Srbi, sa kojima smo se vekovima unazad zajednički borili za Evropu, ovo su zaslužili.”\nIštvan Pastor je rekao: Istorija nikada nije bila milostiva prema Mađarima, ali ih je istovremeno naučila taktikama i trikovima preživljavanja, a naročito tome da jedina garancija za opstanak su ispravne odluke koje će narod svojevoljno slediti. Predsednik SVM-a je istakao: 2019. godine Mađari ponovo zajedno donose odluke. To što ne živimo u istoj državi ne znači da smo izolovani od nacije.\nIštvan Pastor, predsednik Saveza vojvođanskih Mađara: „Naše odluke su zajedničke: prihvatamo i želimo da Mađarsku vodi vlada, koja teži da država i dalje bude mađarska, suverena i hrišćanska. Mi, Mađari u Vojvodini istovremeno moramo doneti i sopstvene odluke, koje su delom pojedinačne, delom se odnose i na zajednicu. Sve te odluke utiču i na pojedinca i na zajednicu, ali ne preterujemo ako kažemo da utiču i na celu naciju.”\nPredstavnici istorijskih crkava su i ovom prilikom blagoslovili prvi hleb od ovogodišnjeg žita.


Pomoć gradovima i opštinama na migrantskoj ruti - JUGPRESS\nAleksanadar Vulin i predsednici 14 gradova i opština pogođenih\nmigrantskom krizom, potpisali su u Preševu sporazum o saradnji\nA ovom dogadjaju je prisustvovao I direktor kancelarije u Beogradu\nNemačke razvojne banke (KFW) Arne Gros.\nZa program „Jačanje socijalne infrastrukture u opštinama pogođenim\nmigrantskom krizom” nemačka vlada je donirala 5,4 miliona evra, preko\nKFW banke .\nVulin je danas u Preševu rekao da je ovo značajna pomoć za 14 lokalnih samouprava.\n„ Pored novca veoma je značajno to da neko van granica prepoznaje ono što smo radili I što radimo da\npomognemo migrantima”, rekao je on I dodao da je ova pomoć i zahvalnost građanima “na strpljenju\nkoje su pokazali i koji su doprineli da migranti uvek budu dostojanstveno dočekani i zbrinuti”.\n“ Sve ovo što budemo izgradili, škole, puteve, objekte sve će to ostati građanima\nkada migrantska kriza prođe”, rekao je Vulin.\nOn je rekao I da Srbija nije izazvala migratsku krizu i da\nSrbija ne može da je zaustavi, ali da želi da pomogne da migranti dobiju\npristojne uslove za boravak i da se osećaju dostojanstveno.\nVulin je rekao da trenutno u prihvatnim centrima ima oko 6.000 migranata.\nNa pitanje novinara JUGpressa da li postoji podatak koli9ko ima migranata van tih prihvatnih centara Vulin je rekao da „nikada ne možete biti potpuno sigurni, naravno, ali, ima ih izmedju 700 i 1000 „.\nVulin je rekao i da ima povratka migranata iz Srbije u zemlje iz kojih su došli i da se to „svakodnevno dešava“ ali da „moramo razumeti da je to proces“.\nNa pitanje JUGpressa da li se radi o povratku po ugovoru o redamisiji, koji organizje država Srbija, ili o samostalnoj odluci migranata da se vrate, Vulin je rekao da ima „dobrovoljnog povratka“ ali i onog koji sprovodi država ali da ne zna o kojim se ciframa migranata koji su se vratili rdai i da „to zna Ministarstvo unutrašnjih poslova“.\nOn je rekao i da je saradnja sa rukovodstvima opstina Preševo i Bujanovac „dobra“ u oblasti migrantske krize.\nDirektor kancelarije u Beogradu Nemačke razvojne banke (KFW) Arne Gros\nrekoa je da je ova sporazum „važan za gradjane koji su morali dosta toga da trpe tokom migrantske krize“.\n„ Drago mi je što smo deo pomoći i što pomažemo”, dodao je Gros.\nSporazumom je predviđeno finansiranje 27 pojedinačnih projekata u 14\ngradova i opština na migrantskoj ruti kroz Srbiju.\nGradonačelnik Leskovca Goran Cvetanovć je rekao je da će, zahvaljujući ovom sporazumu, u Leskovcu biti rekonstruisane tri osnovne škole, jednu pohadjaju deca sa posebnim potrebama, Dečji dispanzer i objekat u kome se nalazi Sigurna kuća.\nGradonačelnik Vranja Slobodan Milenković je rekao da će na području tog grada biti rekonstruisane tri škole.


Tanjug 12. decembra 2020. 20:17\nVAŠINGTON – Prve vakcine protiv kovid-19 počeće da stižu u američke države u ponedeljak ujutru, saopštili su zvaničnici.\nKamioni sa vakcinama će na put krenuti u nedelju do skoro 150 lokacija širom zemlje, prenosi Glas Amerike.\nPoštanske kompanije UPS i FedEx će u nedelju početi da dostavljaju vakcine do skoro 150 lokacija širom SAD, saopštio je general Gustav F. Perna koji je deo tima zaduženog za razvoj vakcina i lekova protiv kovid-19.\nU utorak i sredu vakcine će biti isporučene na još 450 lokacija, među kojima se nalaze i bolnice i druga mesta koja mogu da ispune zahtev za skladištenjem vakcina na veoma niskim temperaturama.\nU roku od tri nedelje, vakcine bi trebalo da stignu do lokalnih apoteka i drugih lokacija, saopštio je Perna na konferenciji za novinare.\nJoš uvek nije poznato ko će primiti prve doze vakcine, a Perna je rekao da će ovu odluku doneti zdravstveni zvaničnici. Prioritet imaju zdravstveni radnici i korisnici domova za stare.\nNakon izdavanja odobrenja za hitnu upotrebu vakcine koje su razvili Fajzer i Biontek, u SAD je otpočela ogromna logistička operacija, u kojoj učestvuju federalna i državne vlade, privatne kompanije i zdravstveni radnici.\nZvaničnici iz Trampovog tima navode da bi u toku prve faze trebalo da bude isporučeno oko tri miliona doza vakcine širom zemlje. Slična količina čuva se za drugu dozu za iste primaoce vakcine.\nOčekuje se da će prve vakcine izaći iz Fajzerove fabrike u mestu Kalamazu u Mičigenu, odakle će avionom biti transportovane širom zemlje.\nVakcina koju su razvile kompanije Fajzer i Biontek mora da se čuva i prenosi na temperaturi od oko minus 70 Celzijusovih stepeni. Fajzer je napravio posebne kontejnere za transport vakcina koji imaju senzore sa GPS-om, što kompaniji omogućava da prati svaku isporuku i bude sigurna da su i dalje dovoljno ohlađene.\nAmerička Uprava za hranu i lekove izdala je kasno sinoć dozvolu za hitnu upotrebu vakcine.\nUprava je utvrdila da vakcina ima izuzetno veliku sposobnost da zaštiti od virusa i da nisu pronađeni nikakvi ozbiljni problemi kada je reč o njenoj bezbednosti.


Košarkaški Kup: Večeras polufinalni mečevi u Kristalnoj dvorani\nU Kristalnoj dvorani su sinoć odigrani četvrtfinalni mečevi Kupa Milana Cige Vasojevića. Plasman u polufinale ostvarile su košarkašice Šumadije i Radivoja Koraća. Polufinala su na programu večeras od 17,00 i 19,30.\nKošarkašice Šumadije sigurnom i uverljivom igrom savladale su ekipu Vrbas Medele i plasirale se u polufinale završnog turnira Kupa Milana Cige Vasojevića. Kragujevčanke su diktirale tempo i bile u vođstvo od samog starta duela, imale više raspoloženih igračica, dok je u redovima Vrbašanki na visokom nivou bila samo fantastična Miljana Džombeta koja je meč u Zrenjaninu završila sa 37 postignutih poena: Šumadija – Vrbas Medela 71:61 (23:15, 17:15, 20:12, 11:19).\nProtivnik Šumadije u polufinalnoj utakmici (petak, 19:30) biće ekipa Vojvodine NS.\nKošarkašice Radivoja Koraća pohod na odbranu titule u Kupu Milana Cige Vasojevića počele su trijumfom u četvrtfinalnom duelu u Zrenjaninu protiv ekipe Vršac Swiislion. Izabranice trenera Miloša Pavlovića od samog početka meča stavile su do znanja rivalu da ih isključivo zanima pobeda do koje su došle odličnom igrom u prvih 20 minuta susreta. U nastavku je ekipa iz Vršca uspela da uspostavi ravnotežu i preko efikasne Marine Mandić značajno smanji razliku: Radivoj Korać – Vršac Swisslion 75:63 (29:16, 24:18, 9:13, 13:16).\nU polufinalu u petak od 17:00 časova ekipa Radivoja Koraća sastaće se sa Partizanom.\nTagovi Ciga VasojevićkošarkakošarkakošarkašiceKristalna dvoranakupradivoj koracVrbasVršac\nU Zrenjaninu trenutno 50 neasfaltiranih ulica